This is a good website for sharing developmental information for ACholi community and the rest of society we interact with them.
Fred, gin ma itye ka coyo yomo iya tutwal! Myero wagwok tekwarowa. Lebwa pire tek me gwoko tekwaro. Wabiribo wiwa i man! An bene atye ka yele ki mera mo manok. JF Opio


Gin agiki mere pe tye A Radio Drama Series highlighting the United Nations Security Council Resolution 1325 as an instrument to address sexual and gender-based violence Produced by: International Women's Tribune Centre Script Writing: Stephen Eriaku Beatrice Birungi Lucy Orech Joan Akubu Episode 6: Kana geyena ocakere SCENE 1 : CLINIC ATIDI ME CALO AME TYE OMITO PARIS Kezia: Naac.naac ,tim ber kony wa nyar wa tye marac adada. Nurse Dorcas : Adadami ujoone,wun jooni ungeyo maber ni wan wagiko tic wa cawa apar wie aryo ,pingo wu moko tam wu me bimo I cawa e nni ma nongo dong watye ka aa aaya ni,pe utamo ni wan bene myero olo wanong yweyo moo ?Pe,atamo ni pe watwero konyowu kombedi. Felista : Naac,timber,timber,bed ki kica ikoma-nyara cok too eoko,in kong inene ki wangi.Timber tim olo gin moo,tim ber kony kwo-ne!Poo –ni man twero bedo bene nyari in ki komi… Nurse Dorcas : Aya kombedi pe amitti irwak nying latin Dorothy ilok enni.A-a-ulu,meno ma molli remo keje wanga neon gin mo mapat?Ujoone,ulara oyot,eno,wupyele iwi kitanna kany.Naac ,Maria,oyot,tim ber ibin kany wek I mii kony. Nurse Dorcas : Oyot,pe,pe kumeno,nen kany.Ka kacaa eyo kumeno dok ber mukato.Tim ber wek ngete obed twolo.Mitte ni myero onong ka matto yamo wek onong yweyo maber.Mukwongo an amitti kong inyanga maber,man obedo ret ma ononge atura keje obedo oo ic…twara pe dok obed gin mo ma rwatte ki peko ma cwinya obedo ka lworo ne ni ba. Felista : Naac,Lacoo mo omako nyara tetek,ka otimo aranyi kiciira ikume. Nurse Dorcas : Oo ngo!mukene dok too! Dong ingeyo latim balle ? Kezia : Ajuc moo.Ladit kam nyinge Otim. Nurse Dorcas : Iwacci ngo ??En ngat acel ma onongo tye ikin dul wi Lutela ma gujolo wa kany ikare ma wakelo ot yat kany ni ?Aa Lubangana,man kit kwayi gin acweya ango ma ginywalo lutino me aneka gi ni?Kadi wa lee tim mamwaa benegibeco kato gi !Maria,tim ber coo tyen lokke ducu kore ki kore I karatac wa mukwongo pi miyo ngec,ka dong iwoti ici lwong lador wii Lunaac ma giloyo ot yat.Pe atye ki gen ni ikom cawa enni watwero nongo ladit Daktar ki kome.Kombedi dong cawa aboro kulu me dye wor ma cito I rupiny .Man oti mme cawa adii ? Kezia : Kine ka cawa acel me otyeno naka nen. Nurse Dorcas : Kong wunen mono ujonne,ma nyutte ni pe onongo kit kony moo me yat kakwee arem ki bot LuOt Yat pi wang cawa aye abiro kulu .Wun jooni,wu mito nekko lutino wu ke-ken- wu ? Kezia : Onongo mitte ni kong myero wa mii ngec bot Luloc lobo wii –attii ma peya waneno kit yub moo mukene,ento ki gum marac kit yoo –ne ducu ocwalli wa kare malac adada ,kadi wa Daktar pa Abili bene obedo ka penyo pi lim madit ataa ki botwa.Man aye gin mumiyo kombedi waoo boti lacen wa I agikki me yelle wa ni . Nurse Dorcas : Ento ni aa ka me peko otimme iye ni ,noi kany ,nenni calo tye I bor piny ma room kilo mita aryo.En lacoo ma myero kiket gen ikome pi gwokko latin ki I peko ni aye dok olokke odoko Orudi ! Watye ka miyo lutino wa ki lwaki Odyek me agwoka kun kono ii atiire gin tye ka pitto gii wek gucwee mamiyo me acuta gi nino moo I anyim ! Gin Luloc lobo kono guwacci ngo ? Kezia : Ikare ma kicwalo lwongo bot Otim,kinongo dong en olwii orweny woko ma pala ma kili.Med ikom enno,Abili kitung cel bene dok pe gubedo ka rwatte kedwa,calo balle onongo obedo pa latin,oo ma en Tabuni opoto piny owille woko inyim Abili ka wang gi ocako yabbe ni wayi ki lworo ni dong odoko rac ada !Med ikom enno Daktar Abili okelo wiye okwero ngiyo latin woko ikare ma culle cilling 20,000 ongayo wa woko.Magi aye gin ma oweko kombedi waruune wabino boti wek imii kony ki latin. Nurse Dorcas : Ento kad obed kumeno gin ma pire tek kombedi aye kwo pa latin .Naac.Maria ,co tye kwene ? Felista : Kombedi dong lenyo ki ber kit pa anyaka na ni dong pe twero rocce.Pyed ma laranyi ni opyedo kwede ki nyara pe twero gonye.Ai Lubanga na pingo myero obed an aye?Atutte kena nicakke ma cwara en gin adui Olum arwaa nu aye guneko ki nek aranyi oweko kombeddi ajunge atye I kam.Man dok too ??Onongo abedo ka keto genna ikom nyara,ento kombedi dong genna ducu olal attaa. Nurse Dorcas : Genni ma dong idong kwede aye me neon ni icako yub mukene manyen,ma ke pe itimo ci ibibalo kit mot moo keken ma dong odong ikom en nyari ni kombeddi.Mama tim ber bed ki tek cwiny pi ber bedo pa Tabuni .In itamo ni en obecang ka cee omedde ki bedo ka neon mego ma vwinye kec ataa dok opong ki kolo iciwinye ? Felista : Pee. Nurse Dorcas : Ka kumeno ci dong omyero I nyutte lanen ma moko ni gen pud tye bot jo ma tiyo matek kad ka bed do ni kare mukene peko mogo ngolle kicel kicel kare mogo.Pe atwero ngwette me wacci angeyo arem ma itye kwedde,ento man pe pi in kombeddi,obedo pi nyari Tabni .Mitte ni myero walar kwoo-ne Mama tim ber. Felista : Apwoyo nyara. Nurse Dorcas : Maria,Ladit wii Lunaac tye kwene ? Nurse Maria : Nenni calo kit me nongo laditti ka ka moo keken dong oloya. Nurse Dorcas :Ka kumeno ci dong an atimo kikoma.Wa bi ngeyo kit me gamo lapeny moo keken ma bi bino lacen.Nen kany Maria,bin imia kony.Gamma jammi tic caani ki iot bung me gammo lwak.Wun jo mukene ni wunek wa ,nikwanyo min latin ,in ibedo …Kezia ? Eyo an amitti wun duc ubed tye ka ngeta wek omiina kero me tyekko coyo piny lok ducu me anyta ki ludito,ka pe kumeno ci laro kwo pa latin man obengayo wan woko . Tabuni : Ngo ma …oi maa ? Nurse Dorcas : Sssh,ling mot latiina me amara .Pe ibed ki par nyo lworo moo.Watye ka kony nyi kombeddi.Jammi ducu tye marom. Nurse Dorcas : Eno Maria,apwoyi.En kong imak man .Nenni ingolo inycic 5 keken nia ki ikom man.Konye ki bute mogo.Icoyo pi man piny kany ? Nurse Maria : Ku . Nurse Dorcas : Peko mo pe.Coyo kwena ma maber dong abetyeko.Kakenyo,yat nino eno ni myero omiye kare me yweyo muromo.Maria myero wanong nucu lita me yat ma myero kituce kwede ka wek ominiwa tek cwiny ma peya wagonye me dok paco.Nginyi nginyi tic mukene mudong ni abewekki ityeko maber.Mama Tabuni,diki kakine cawa aboro me otyeno abwora nongo olo dong kome ojing ma room weko wamie icingi me acwala paco.Kombedi dong mitte ni jami ducu ma Abili ocoyo piny ni myero watim,kimia kany wek attii ikomayi kore ki kore.Apwoyi.Tim ber bin iluba wek watyek tic mudongi I kacel Abili mito bene ni kikwany lok ki idog latwoo kore ki kore .Ikom cawa enni pe tye gin mo ma watwero nongo ma kopnyo wa ki bot en latwo.Myero kong kikur mot wang ma kome ocang maber. SCENE 2 : TUNGA TABUNI Felista : Nye jal,Gloria ,man ipuk con tin kuman.Dony iot. Kezia : Icoo maber Gloria. Gloria : Eyo acoo maber,wun ucoo maber,Mama Tabuni ki in waya Kezia?Awinyo pi peko ducu ma otimme oweko aoo kany tyen adek kulu laworo,abayo wu ka ingeye atemo lubu korwu ento ikungeye kititta nia cawa ne dong onongo odic woko pi an me wot kena icol piny .Awinyo ni udwogo ki iot yat lawoo otyeno oweko adwogo en ka neon wu ki ikam ma mewa.Abutu iot pa larema moo I kam botwa kany ma anongo atye ka kuru wun,en oweko apuk con me bino botwa ni .En tye nining? Felista : Pe angeyo Gloria.Cawa moo keken tekke ocoo ki iwang nino ci turu ma koko keken.Man otimme dong tyen aye adek kulu nicakke ma wadwoke gang.Nen calo arem tye ka medde ameda cawa ki cawa. Gloria : Tabuni nyara pe ipar jami ducu tye kakare.An atye en .Gloria bene en.Timber nyara wek koko obed yaa !Nen an dong atye en.Timber wek koko obedi .Nen kon iweko an bene acako koko wek koko obed nyee. Tabuni : Gloria ujoone jukka ginni.Tuk arem woko. Gloria : Pe ipar jami ducu tye kakare latinwa me amara ,lameru madit dong tye kangeti en .Itwero giko koko dong kombeddi.Arem obe jukke acellam wqa.Gin ma watwero timo ne kombeddi aye me diyo cwiny wa mot kun wakuru jukke ki kwee pa arem,Tabuni,pe ibed ki par mapol ,iwinyo?Wan ducu watye en kombeddi,dok wamari,iwinyo/Pe ipar,jami ducu tye maber,peko pe. Felista : Lubangana,man atimme nining ki kit peko ni ? Tabuni : Gloria,pe lare,an dong aol,pe amito medde ki kwo.Aremme dong pe kanye. Gloria : Ee,an bene angeyo latinwa ento ma pire tek kombeddi aye ni myeno ineni ikayo laki ibedo ki tek cwiny makato me nino ducu.Wabe cung kwedi kacel ilweny man.Dok wabitimo tek me ne no ni lakwet latin luk pa dako ni onongo pwod muromo pi tic arangi ne ni .Eno itwero yee icika me bedo ki tek cwiny wa cung matek ilweny man ? Tabuni : Eyo Gloria. Gloria : Bad cik bor twero gweno Otim wa ki kama en tye ka kanne iye kombedi nyatu kamaleng ni en labal ma tye ka lworo kemme ki cik.Dok in Tabuni,timber pe wii owil ilok kom lega.Leg Rwot Lacwec okonyi. Felista : Mmr,Abili ? En gin lucwak kor jo mulonyni?Otim enoni obedo ka timo cat goba mapol ki lu NGO ,kun jenge ikom jammi kwoo,me loyo wan jo mukene ni.Ngol matir wa ki bad cik ma yam wangeyo ni bor ni dong ikom kare ni odoko cek lijut ma pe gitwero mini wa gin ma wamito.Ka wun pud utuku atuka ,ci an amitti an kikoma aye anyut bot Otim moni ni ,gin ango ma lalek pany pa dako twero timo ne ! Kezia : Tabuni ,in itamo ni kombedi dong ityeko nongo kero muromo ma twero weko wakomi mot wacwali bot Abili ? Omyero wacita cut ,tekke dong iwinyo ni ityeko nongo kero muromo. Tabuni : Pe,timber pe idwoka bot Abili ma waa botgi ni,gin ma gin aye cente ,pe gin mo mukene.Abedo ka winyo kit ma ubedo ka laro lok kom centa wun ki Daktar pa Abili.Pe amito dok botgi wa ki acel. Kezia : Pe rac latin amarana.Mitte,dok pire tek ni myero wadok botgi oyot oyot kit ma twere ,pi tyen lok acel ni ,labonge gin Abili ,pe watwero nongo kony ikom cik ma aeko ngol matir twero nonge ikom tic aramyi ma kitimo ikomi. Tabuni : Pe,gin ducu jo ma kit gi racu.Aneno gi ki wanga,dok awinyo gi ita ka gitye ka lok ma nyutu kamaleng ni gin tic gi ocung ikom lulonyo.Gin pe giparo kit gin mo keken ma timme ikom wan lucam.Med ikom enno,gin bene gilok calo pe gitye ki kit mara moo ikom mon nyo anyira .Gin tanmo ni wan warom ki yugi botgi .Pi enno,pe giromo konyo wa. Kezia : Pe,nyara,timber tem bedo ki nyang ikom ngo ma atye ka titti.Ka pe wacito kombeddi cut ci dong matwala pe wabiromo nongo kit ngol mo matir piri ,ngo deyo ki woro pi dog ot wa. Gloria : Eyo,winyo ne mit dok kweyo cwinywa ka awinyo odoco olo ni itye ka lok lamera. Oculi : Ah man in ma idwogo ? Tabuni itye ka winyone nining kombedi ?Pe imito gamo doga ?Aya pe rac ,kit ma inaye ikelo peko eguni duc ikomi keni ni ibe nongo pekone kene keni.Wan ducu watye kany ka nongo can pi mini kony … Felista : Oculi ling tik kombedi .Pe tammi obwoli ni pi mwaka ni ma dong oo aparabiro ni ca,cinga dong yot tutwal ma pe room wanni.Abi konye ki lalek pany acel ma myero ator ki kor Otim lawoti ni bene me toro kori .Lameru ni pud obwot cwii cwii ki dog too ma kit nyako mo keken twero kato ki iiye pi kec kom ma aa ikom tic aranyi ikom latin ma toco ma balle mo pe,awbi kulu,pe dako mo ma dong oteggu ma twero bedo oloki kero me lweny ikom laranyi moo,ento lameru kikome ma pud toco,ma myero onongo in aye igwoke ki ikom laranyi .In kono onongo itye kwene ikare ma peko man otimme/Nye in nongo itye kwene Oculi ?An onongo abedo ki miti me penyi lok man I wang cawa magi mukato ni. Oculi : Pe atye ki kare me bedo ka lubu kor anyaka madit calo enni wa iot konye ,pi nenoni gin mo pe ogudu kome ma calo adwoggi me rac kite med ki jami ma en yero ,ada inyeyo ni atwero?An bene atye ki kwo na mukema ma myero alubi.Jami ma atwero timo ne keken aye me niange atir pi kit peko mo keken aye me niange atir pi kit peko mo keken ma en twero poto iye ka pe ogwokke ma enno abedo ka timo ne kun lareme Gloria enni,ma onongo atitte ni twero kete ipeko ikin kare enni.Kombeddi pe dong ineno? Felista : Aa Oculi,an agwoki idongo maber irwom ma kato enno.Ento kombedi dong irac ma ikato wa Otim.Man weko acako beddo ki akala kala ikomi ,dok weko abyeko bene ni man twero bedo yubwu wun ki Otim ,oweko kombedi iporo odenge ibino kany ki mero goba goba ni imer ki arege wek omii tek wic me lokko lok mingo ki ababang mogo ma calo meno.Aa-man gire yot.Tim jammi acel keken wek Otim ocula cilling alip pyeraryo wek wamie dako omego madit ,keje mono lok pa ladwala nyo lamero ko moo?Titta abedo ka lwoddo lok magi ducu. Gloria : Oculi,in wii oding adada itwero bedo ki kero me kelo kit adot ma kit enno ikom lameru ining?Pe bene kica maki ikome ?Kom ma an lareme ma mwaa ni,en dok tye cok kweda loyo kit ma en tye kwede ikomi.In lokki mito kelo wa two ikoma.Lokke mako doga ma calo ngwen mukwok! Tabuni : Oculi,in ibedo omera ento tin imiya lewic.Ka ce omera kikome aye pe twero cung me gwoko twero na dok bene lewic pe mako me kelo adot goba goba ikoma pi gin ma pe angeyo ci dong nen atir ni abicung gira matek iwang too na.Ento amito ongeene atir kamaleng tin ni tye ite twero ni dok kit itwero yerone kwede ni nicakke tin itwero yee me wacci an pe lameru nyo ginni moo. Kezia : Ku,kumeno ,ku,latinna,pe ibed kumeno.Omeru ni bene mingo aye yelo wiye dok wiye onyobbe ata ma weko pe ngeyo kit me gamo lok maber.In tim ber mine kare wek odong oteggu onyang piny maber ci ibineno nyang angec ni onongo epoto ilokke tin. Tabuni : Waya ,tyen adii ma lakit omera ni ocung ingeya ngo ogwoka ki ikom lok alany pa awobe ,tekke tye ikim awobe luwote ma lunywar ni?Ma ka mina gwok en kikome aye dok ni meno an aye ayenyo yet ma kit enno tekke awoto akato cok ki lureme ma yeta ni.Man obedo awobe ma gin aye gilubu korwa ka ka moo keken ma wakato ki iiye wan ki Gloria,ma tekke gunenowa myero gubed ka dange ikorwa ki lok yet mogo macilo dok lik aboka. Kezia ;Tabuni ujoone gin amara na tim ber wek awoo obedi ,mitte tutwal ni myero iywee mot. Tabuni : Pe waya Kezia ,pe aye wa-acel ,ka man aye gin acel ma mitte me nyutu caden bot lwak ni balla mo pe ,wek awot atyer ki tek wic ikin anyira luwota,ci myero atim kit gin mo kkeken ma mitte wek meno ocobbe.Ka ce omera kikome bene pe twero geno lokka ci dong an kikome aye abilwenyo pi twero na ,kad an kena .Lapoya ni obedo ki bura madongo ikoma ni ebi neko kad wa omera kikome tekke aweko lokki ongeene bot ngat mo keken. Oculi : En ningo ? Tabuni : Eyo atemo jukke ki tyero lok atir ento kombeddi atyeko nyang atir nia konye pe me gengo kori I Abecito bot Abili ka titti lok ducu me lok anywar gi ,ento pe abimedde ki ngwette ni atye ki omera mo wa ki acel .Mama ,wacitu. Felista: Oculi ,in pe kiti gene,nen dong kit ma inywano kede jami ducu ibalo abala kany,katwoko katwoko cut itwen labura ma laming pe amito nenni kany ,katwoko! SCENE 3 : I OPICI ABILI Officer 1 : Eyo mego ngo ma wan Abili wa twero timo piri tinni ? Kezia : Wabedo kany idyewor inimo caa,onongo wakelo anyaka wa enni pi lok kicira malubu lacoo mo ma omake ka onyware tetek. Officer : Oo eyo apoo man aye anyaka ma onongo kong owille woko ni ?Man rac ba.Alo Ojok!Jooni ma kibuyu ni gudwogo ka coyo lok doggi. Ojok : Ee ,udwogo jooni .En ngatti ca winyo nining dong kombedi ?Latin anyaka dong iwingo ijing itek kombedi?Latin anyaka ,dong iwinyo ijing itek kombedi ?Iniang atir ni kombedi dong itwero gamo penya ?Pe dok koni ipoto kikolo iwille woko botwa ?Hee ! Okello : Ento Ojok ,kur manok man pe lok ma kwako laditwa mego Margaret ? Poo ni man obedo peko ma kityeko lokke ite cekcen ma neon ber ki gwok ma mitte pi udi pa dano .Wek anen arot kong ka ce dong odwogo tye. Ojok : Aa,Okello in wang kipol dok itimme tutwal ni iryek iloyo dano ki lwak rungula icwinyi pi cobo mitti ni.In miniwa kare wek watyek te lokki kenwa.In iwacci ngo kace mitte ni wan bene myero watii pi nongo medo rwom wa ee?Ee,Okello ni pud nyen idog ticce ,ci dong ngwette bolle kwo calo en aye loyo kany.Eyo wun mon enni ungeyo coc/ Kezia : Ladit,in ma pud itye idul pa bulu ,abi pwonyi ki kit ma myero imii kede woro bot jo ma ditto inyimi .Lanino ca kong ibedo ka tic gero ikomwa man tin dok icako yetto wa ayeta calo ingeyo tyen lok mukelo wa kany.Atwero bedo ki diro me coc maber makati .Dong myero ngatti mo pe obed ki kit akala kala mo pi gin ango ma oweko pe ya kimedo rwom me dit ticci. Ojok : Ci an bene abipwonyi wek inge kabedo pa mon ikin lwak .Dok bene abipwonyi wek ingee nia an atye ki twero pa Abili me makki pi cayo twero pa ladit won cik. ASP Margaret : Acikayi parabet en meno aye kit mawii gonynyi kede kit ma ticci myero bwot kwede?Eyo medde kwede anyim ,pwony wa ducu wek wange kabedo pa dako ikin lwak.Medde anyim wan ducu watero it wa ka winyo pwonynyi.Rac kitti ki nyingi ma otyeko balle pi kwiya ticci tye ka romo kabedo duc ogot mada in Ojok . Ojok : Icoo maber Ladit.Onongo pud atye ka gamo lokki maber wek akel boti Mego. ASP Margaret : Nen atir labonge kit akala kala mo ni onongo itye ka temo rwakko cingi iticca kun imedo kede ki caro itiino ne.Awinyo bene kit ma lanino caa irucu wi jooni kwede,ikare ma gubino wi atii ma enno myero inge ni Ladit ma loyo citecem dong ngeyo gin ango ma myero itim ikomi pi tic bwami meno .Okello tim ber kel jooni I apici na.Ojok ,kella kany buk kama icoyo iye lok pa joni ikare ma guoo kany tyen mukwongo .Nen bene ni irwako bene kit ma tim caro ki bwami ni oweko latin nyanni opoto owille kwede inyimi.Wucoo nining mege utimma kica pi latin woo moni mank caa,ento ki race ku ,an cik ma ajuru kede dog ticca aye ni ,ka ce ngatti moni oleyo wi lawote idye lwak ,ci myero en bene kijure atyer idye lwak.An pe atiyo ki tam wama wacci myero kong kidir kit dano ma kit enno tenge ka kijure ni ,tutwale ka ce kit dano enoni tye ka temo buru dako nyo latin mo. Felista ; Amito apwoyi pi cwiny me kica ma itye kwede ,mego. ASP Margaret : Obedo tic pa Abili miyo kony ki lwak ,ento pe me buru dano .Gang mony keken aye kama bura nonge iye.Lamony nyutti luduku ne ci cut in komi tuku cako myel ma ka ka niang nia luduku eno ni ki mine me gwoko kwo ni ki ikom merok pa lobo Uganda.Mego I adaa ne in onongo pe itye ka caane idog ticce,pi enno pe iye latin awobi ni oburi nono labonge in yoko te kwotte.Tekke I ngeyo ka ma twero ni ocung iye pe ilwr tuc pirgi woko atyer idye lwak.En kit gin lutino awobe egu ni ,mogo ikingi kwan oyelo wii gi adada igang pwony nye pa Abili.Ada pe abwolo wu ,man lok tuku mo pe iye !Auru mada ka kit joni gubino idog tic gi,gi delle ki cogi lok mogo ma dongo ni gin lunge cik calo ada gin ludiro ngec ikom cik.Lu reya mogo ata ikin lwak bene tye ki diro matut ikom cik ma kato gi ata.Tekke iweko gungeyo nia in ingeyo twero ni ki kuc ma cik miini ci cut gicako poro odenge ni giburi ento I atiire bene gicako woori.Pe ibal kare ni ibed kka dange calo gin kad giburi .Nen mere keken ni iweko guniang atir ni in ingeyo twero ni .Meno keken aye gin ma mitte.Eyo ?? Ojok : Eno ,man aye kwena mukwongo ma kicoyo piny Mego.Mego ada cwinya cwer pi gin mutimme ,abalo ,ento Mego,ada Ladit citecen tye ka timo gin mo ikom lokki ? ASP Margaret : Mm !En enoni aye tye ka cwero cwinyi ni ?Ka onongo nene ni an abedo in kono cwinya obdo ka cwer pi tam abote ma atye kwede ikom mon idog ticca ma twero balo bene wa ticca woko.Myero inen ni pe irubu niye ma tye icwinya ki gin ango ma cik me dog ticci cimo nia omyero ilubi.Kit ma jammi ocung kwede nenni ka pe bal enni oweko kijuku ticci ,ci olo rac kiti biweko meno wang ma otimme .Twero bedo ni pe tin diki nyo imwaka enni ento olo I adaa ne wang ma otimme ii anyim ka ce pe iloko kiti ,in OLOTWAL nino mo ibirwenge ticci .Lodito Abili ikom kare ni dong gitye ka medde ki 'tweyo natti ' gi ikom lutim bal ma kit eggu ,med ikom enno kwena pa Ludito ikomi ma kicoyo piny ,nyutu atir nia itye ka poto ibal idog ticci tyem mapol ata.Eno kombedi nyut ber ticci kamaleng ,an atye ki lwaki tic me atima. Ojok : Mego ,tim ber timma kica. ASP Margaret : Kica??In ibedo ka nyutu kica bot latin eni ma piny oloyo dok lanino ca obino ki jone ma gukele ma onongo remo tye ka mol marac ki ikome icwiny dye wor?Gin ma mitte boti mukwongo pe obedo kica na ikomi ento gin ma twero lokko kiti.Twara itiyo ticci maber kadi irubu ki odenge calo kit ma itye ka timo ne kombedi ni,ento tim ber wek umu nge goroni ki buru lwak idog ticci . Ojok : Mego an onongo ee… ASP Margaret : Ojok,katwoko .Tabuni ,nyara ,iwinyo nining kombedi . Tabuni : Pud awinyo ma goro ento miti na tye ni olo myero kong atyek man. Margaret : Eyo ber mada latinna in nyako ma itek,dok meno bene aye gin ma obekonyi ikare me peko enni ,me bedo ki loc ikom peko I kwo-ni,kad bed do ni kombedi dong ityeko kato ki I arem man ma pud itidi kuman ni.Mama.an kombedi dong atyeko kwano waraga pa won kom LC 1,lok kwena bot Abili mukwongo waki lok pa Daktar ,ento atye ka ngeng manok ,pingo ngat ma oketo cinge I lok pa Daktar ni pat ki lacoo lok kikome ni. Kezia : Eyo dong apoo maber nia pi pee pa ladit ma juru wi Lunaacducu,ma onongo obedo pe ni oweko latel wii Lunaac aye dong otiyo ikom pekowa.Man otimme ka kine ka cawa aboro medye wor ma ruu dong ii odikku ne . Margaret : Ee!Ci dong e Daktar pa Abili kono owacci ngo ?Pingo bene an aneno kany ni obedo okani me neon ni kwena moo ma oaa ki bote pe tye. Felista : Mego,Daktar pa Abili okwero tic ikom latwo ikare ma mine cilling alip pyeraryo ongayo wa.En mumiyo peko odiyo wa ci wawoto waoo naka wa bot luot yat ma tye icing lu NGO ma gikonyo jo ma I kam botwa ni .An gira dong onongo iya otyeko aare woko ki ilok kom yenyo cik me nyol atir ,nio wa tin ma dong en nyar wa kikome ma latwo ni aye dong ocuku cwiny wa me dwogo cen kany wek omina kare me kemme ki en gemo two ni kikoma. Kezia : Felista ,tim ber wek awoo obedi . Margaret : Anyang pekoni Mego ,ento meno ducu nyaani peko mukene nono.An bene atye ki wur pingo wa icawani nyat mo peya omako en Otim ni ,kad pi gung ic ma lwak tye kede ikome ni keken. Kezia : En idye wor acel enoni,en ongweco ci olwii woko .Kunngeye won kom LC1 me kam kong olwonge ka openye ki peny mogo ka dok ogonye woko pe bene omake ma calo labal ento olwonge mere macalo latic lawote .Man kombedi dong nen calo tye ka kanne akana kamading. Margaret : In kipenyi ni icul wel lim ango ? Felista : Cilling alip pyeraryo me Ugshs.20,000. Margaret : 20,000/=?Kombedi mitte ni myero acoo lokke ducu piny kit ma atye ka winyo ne kwede ki boti ni.Won kom me LC 1 kono ,ucule cilling adi ? Felista : Wacule 10,000/= inge ringo ikin piny mapol ata ,med ki potoden kany kwica. Margaret : Poo ni ,gin ducu ma ititta kombedi dong watyero keto ne piny icoc ,dok kitwero tic kwede ikome inyim kot.Ituye ki kit cadenni mo ? Felista : Eyo ,labolle lamera en ma obedo ka two ka ngeta nicakke wa inino caa ,med ki ngat ma ode otenne ki mega ,dok ma inino ca omiina cilling alip apar adeno ,pi konya en ikom peko enni. Margaret : Atye kigen ni dong atyeko nongo lok maromo miina kero ma mitte pi dido kor lokki.Mego ,gin ma mitte boti wii ati me atima aye me neon ni ikonyo nyari pe mebedo ki parmadongo ma kelle lwod mogo maracu iwiye pi peko ma otimme ikome ni ,wek obed ki kwo mayot ma miye kero me dongo ma calo latin ma tye ki kony bot lwak ducu calo luwote mukene ni .Wan kono tic wa obedo me yenyo ngiino ki nongo ngol matir ite cik ilokki ,med ki neon ni labal wa ki lukony kore ducu kitiyo kwed gi ki cik magwar ,oyot oyot kit ma twere kede.Watye ki lok wa ki kwena ducu muromo dok ma twero miniwa kero me makko Otim med ki ngiyo tyen lok ducu ma kwako lo acekere Abili wa ki ludito LC 1 ducu ma gutiyo ki dog tic gi mape opore ,ilok kom peko enni. Felista : Apwoyi Mego. Margaret : Peya inguk pwoona icawani.Wek kong wanen ni kacokke wa enni ,adwoggi ne ocobo miti wa ikom peko enni ,ka dong ikungeye wabed ki kare me kwero locwa ki yom cwiny. Margaret : Dony.Aa,jal larema Lucy ,ber mada ni ibino ,I ada onongo abedo ki gen nia olo ibe rwatte ki dog ot enni.Onongo dong axcok titto pi dul NGO ni botgi.Lucy ,man aye obedo lu dog ot moni ma onongo abedo katito pirgi boti I cim ni.Mege ,eno au rwatte ki larema,dok latic lawote ma wateno kwede kwot kacel ilweny wa ikom jo ma gituru twero pa mon .mego Lucy Akello,olotwal dong pe mego min ot Odongkara,igenna? Lucy : Mw ku,meno dong lok mukato angec.Dwe mogo aryo adek mukato angecci obedo kare makong awinyo yamo okuta iye mamok !Mego ,ee,wun unen ucal do –anga ki ikimwu ma min latin ,dok anga ma obedo anga ?Kidok nenni calo enni obedo laremi nyo lameru ma ikaka?Atwero wacci in dok itidi iloyo jo mukene ni weng ,dong iwinyo mabeber kombedi ? Kezia: An nyinga Kezia,dok abedo lamin min Tabuni,Mego.Man enni Gloria larem Tabuni ma pire tek kato mukene ni ducu .Felista Obedo lamera madit min Tabuni .Ber tutwal me rwatte kwedi mego. Lucy : Abibedo kitwon awaka medit me nenoni amii kony iyo moo keken .Iya yom ni tye jo mogo ma calo ladit Affende Margaret en ma tiyo kiada dok ngeyo pekoni ma weko en pe twero tuku atuka inenoni ekonyi.Ka pe kumeno kono wun bene pe udwogo cen tin bote.Tabuni an anyang peko ma in kombedi itye ka kato ki iiye dok bene kad watim jammi ducu wek inong ngol matir ite cik ,gin ma pire tek mkwongo aye ni omyero icak nongo kuc icwinyi pi kwo ni odoco.Timber bed ki tek cwiny lamera matidi. Tabuni : Apwoyi ,Mego abitemo ki tekka ducu. Margaret : Wan ducu iwa yom ka winyo lok enoni ki idogi ,Tabuni dok wawimyo kero ka ce ngat ma wa tye ka ko nyo ne ni,yero kene me cung matek.Wapwoyi Tabuni.Lucy,inongo atye ka mini gi tam ma kwako yoo ma mito aluba ma pe ya kiweko cik otiyo ikom labal.Timber bd piny .Min Tabuni ,kit ma calo onongo abedo ka wacci wu kwede tye dul tic ma ocung pi in me atima,ka dok dul tic ma kemo dog ot ma en kwo iye ma mito ni gugwoke ki ikom lok caro caro mogo ka dok dul tic ma in Gloria myero itim ma calo lareme ma myero ogwoke ki igang kwan en twero rwatte kede ki lok mingo caro caro mogo ki bot lutino luwote,ka dul tic pa Abili ma kwako lok kom cik kingol matir ka dong dul ticci in Lucy ma calo Latic ma kubu kin lutic ducu ma gwoko ber bedo pa lwak reya ataa ni ,me neno ni itiyo kacel ki lutel wi lwak ducu pi gengo pekki med ki illo rwom ngec pa lwak ikom twero gi wa ki nyutti gi yo maber me aluba pi tic ki kit pekki ma kit eggu i anyim I yoo ma lamal ki mukene ma kwanne petum oyot. Lucy : Eyo,ada dul jammi atima pol ma pe watwero lok ikom gi ki acel watyeko ki kany ento wuwiny wun ducu enni,twero nem macalo dic,ento ngat ma dul tice pire tek tutwal aye Gloria.In Gloria aye ngat acel ma pol kare ducu Tabuni kwo kwedi kacel.Aneno calo in ibedo rom aroma ki laminne madit,pe larem keken.Bimitte tutwal ni myero kare duc ibed ma calo lacungu dwar e ikim lurokke ma anyira nyo kad ma gin awobe,kun icako gi magwar ka ce gitemo yello Tabuni ki lok agel mogo me yet ma ngeto cwiny dano .Po ni gin ducu lutino calo Tabuni ma kit peko ma Tabuni okato ki iiye ni bene onongo twero mako gi icaa mo keken ,ma enno myero inenni ipoyo iye wiigi atir kamaleng. Gloria : Eyo Mego apwoyi pi miina tam man maber i. Lucy :Tabuni ki ibyekki itamo ni dokki igang kwan twero bedo awene? Tabuni : Kare mukene i cabit ma bino ni.Pud awinyo agoro. Kezia :Ada,pud wadwogo ki iot yat lawoo remo me ameda ikome onongo pe,oweko kimiye nyig yat mogo pitutunu ma onongo kirubu kip ii ma kimedo ikome ma ka ka remo kikome. Lucy :Eyo ber pi tutunu omyero kinongi kong gin mo me atima wek owil wii pe ibed ki lwak par mapol ikom peko ma ikato ki iiye ni.Gloria,mitte ni myero pol kare ducu ibedo cok kangete. Gloria : Abipenyo jo maloya wek guyeena akobbe i kam pa Tabuni gi. Lucy :In itamo ni gi twero yee? Gloria :Nen,an atye ka kwo wan ki lamera madit ne keken ,kit macalo lunyodo wa aryo ducu gutoo ilweny pa Olum gi mi.Atye ki gen nip e gitwero bedo iye ki kit par mo madit. Margaret : Eyo,ber,kombedi wan ducu dony watyeko nyang dog ticwa ki acel acel watwero aa uweka dong amedde ki tic pa jo mukene?Tabuni apwoyi odoco pi bedo ki tek cwiny me dwogo cen.Pol ji mukene ni gijalo lok ducu woko ata kikore ma no ngo gwenno tyen lok pud ocakke acaka.Myero wacuku cwiny lwak me bedo ki gen ikom tic cik labonge lworo nyo gung ic.Lucy amitti idong angec manok.Atye ki lok mogu ma kwako peko ma aa ki bot wegi udi makeni keni ma amitti myero imiya iye tam mogo mabeco ma twero konya ki nongo yo mabeco me atima. Lucy : Meno atir.I atiire man onongo obedo mere lim ma kemme ki rotto kor gin ango ma tye ka time ikom lok ducu ma tye boti dok kubu nyo noto kin ticwa kare ki kare.Gin ma kombedi opong icwinya tutwal aye ni tekke imako labal Otim litap iketo i ot kol,ci tim ber mina ngec cut. SCENE 4 : TUNGA OTIM AME TYE I KEMA Ogoro : Kodi…….kodi.Otim…allo.. Otim,an yaa an laremi Ogoro tim ber i yaba dogola. Otim : Oo,Ogoro,in cee onongo atamo..ee,kong dong i donyi …gangi tye nining? Ogoro : Dano weng tye maber kono in.In kono ibino awene ,abedo ki wot me kato akata me cito ite kongo kanamu ento atamo ni kong angi ka larema odugu. Otim : Man bedo calo tango!Onongo podi ado nyo adonya i kare ma awinyo dwong I dogola i omina lworo,atamo ni meno ngo nyor ngato tye ka luba?Dong iwaca kong dano pod tye ka yenya?Dong iwaca kong dano pod tye ka yenya?Aol woko ki kane omede kwede ni kwo ne pe yot.Amiti abed dano ma tye agonya odoco ma bal pe ikome. Ogoro :Ka abedo in onongo abi woto labongo ngak ao wa bot LC 1 ka amine icinge onyor makato meno akwayo kica ma nongo apenyo kwede ni ki mina Tabuni macalo dakona.Itamo ngo iye? Otim : Hmm,larema iloko calo lok man obedo gin ma yot balle weke.Meno bedo calo miyo nguta wek ki tong!Ento rac an abi bwot,Lubanga bene maro lubalo loyo joma kit gi atir. Ogoro : Adaa,Lubanga mara wanweng.Alego yoni obed atir.Yubi tye nining pi Otieno ni?Pingo pe wa nam kacel iyi kamat?Lugwok piny kicato tic cawa agwen me dye wor.Podi cawa ariyo kiken.Abi lwoki adwoki cen ikine cawa adekki nucu. Otim:Adaa onongo pe amito wot kamo ento ka dido pire peko ye yo mukene.Wek kong aruk koti na. Ogoro : Ee,bene i tukwoko larema Otim. SCENE 5 : KAMATOKUNGO I KEMA Ogoro : Oteka wa odugu ,ee ! Ludito luwola,anga bi kwongo miyo kongo mukwongo minono bot oteka wa ? Man : An!!Cwale obin bota ! Ogoro : Ee,ey mot,owek lok arima,ludito luwota.Lacoo ma okato ki iyi peko kit macalo lawot wa olim mito owot mot mot nyor cwinye rweny woko ,eh! Otim : Eyo,ludito luwota,lok man ogudu wa icwinya me ngeyo ni podi atye ki lurem macalo man.Apwoyo wun weng kadi kumeno ni wun bene ongeyo ni pe aromo galle tutwal. Ogoro : Pe ipar,larema,man atema ema pa lacoo ki kome.Gwoki tye mupong.Nen ,me cupa ni me lira-lira tye i wiiya .Ee ,Opio ,imito wot woko ma podi laremwa obino abina?Icito ka yoke?Ber,tim ber i kwoki kit a ka idugu. Otim : Ento ojonee,abili tye cok kany,pe itamo ni abili mo okane ikin lumero kany ma kun nongo tye ka yube me maka/ Ogoro :Jal,bed mot!Joni cako tic gi kwee.Bed ma cwinyi opye ka dong inong yom cwiny mo kicel kong,ee!Joni bene ki bedo calo wan yaa.Adii ikin gi ma oringo bal ka g dongo i tic abili,eh?Bal gi pen en pingo dano lworo lok. Otim : An bene onongo gena ocung kumeno ingeyo eno ni wayi!Pe atamo ni anyaka ni onongo bi lok,ento wun bene ungeyo kit ma jami time kwede,ee? Ogoro : Umm,Otim,kong dong pew a dur lok ma pol ,ee.Jo mukene gwok tye ki yub mukene,pimeno tim ber wa lok ikom cente twora.Wabi dok nining i diiro wa me kobo jami mogo matino tino ki i dog tic ?In ingeyo maber ni tic wa onongo dong olil ento ikare ma i aa jami odoko nwang. Otim : Itye waco ni jami mukene oo ? Ogoro : Ee,pi cabit adek ma irweny woko ni ,ki kelo jami mupongo meli kicel ,ento dong bedo calo gu cako bedo ki gung ic pien kadi obed ni dit pa jami pe oloke pok ma dog ot acel acel nongo odode woko atura.Dong kono me bedo ki pwoc nongo pok madit makato maconi jo mukene ocako penyo gin ango mu bedo kat imme. Otim : Ee,lokke tek doo! Mito wa yeny yo me umu lok ma woko .Atamo … L.C.1 : Lworo pe omak ngato mo ,obed mot wek jami otimme ki kore!Otim ber ka wun weng owinye ki abili,ngato mo pe ma bi nongo awano .Dong,Ladit Otim tim ber i wot kwede laling. Policeman :Ladit Otim in ibedo ka ngwec ento tin yo me lwi pe .In dong ki itye ite twero. Otim : Adote ngo ? Constable Okello : Ladit Otim ,in ingeyo maber ni ibedo ki nyako ma pod toco ka dong iringo woko ki dingo ni.Acekere,twe cinge i ngeye ka wek owoti. SCENE 6 : I OPICI A BILI Ejon :Mego Lucy ,in iniangni watwero tyeko loki labongo oo i ot cik,ku ? Lucy : Lapilida tim ber niang ni lok man pe obe do lok matidi.In I kin dano weng mito iniang ni jami kunyoni dong woto oyot oyot.Aloka loka ma dong otimme ma bi gudu loki atir. Ejon : Kono twero time ento dano na bi bedo ki byak ikom kica mo ki tung bot wuu.Icoo nining Ladit Otim. Otim : Acoo maber,Ladit Ejon .Ageno ni watwero cobo lok man cut cut ? Ejon : Lworo obed pe,wa bi jami ma watwero weng.Man aye anyaka Lucy Akello.En lawang dul mo ma ki lwongo ni React ma cung pi lwak ma ojenge ikom udi kacel ki jo pa nyako ma ki nywaro. Lucy :Icoo,Ladit Otim. Otim : Ee..acoo,Mego. Lucy : Ladit Otim an abi bedo ka tic kun akeme ki lapilida ni wang ma ka otito kamaleng ni atwero tic kun akeme kwedi ilok mo kiken iniang meno ? Otim : Ber tutwal mego ..ap…ap..apwoyo ..matek,matek mego . Ejon : Ladit otim abi dugu aduga lacen ka wek wan yam lok man ma ber.Pi kombedi wa cito karomo ki ladit wii du ma gwoko udi wek wa nge lok ma ki tucu wa ki kama tam gi ocung iye. Otim : Ber ,Ladit Ejon. ASP Margaret : Eyoo wun weng dong tye kany .Amoto wun ariyo weng Lucy ki Ladit Ejon.Wunong kabedo .Dong wa oo kwene kit macalo ki mako labal woko ? Ejon : Ber mego Margaret an dong atyeko kwano lok ma jo pa anyaka ocoyo piny waki kwena ma ladit abili ma omako amak ocoyo piny.Ki bene dong atyeko lok ki lakoko ma adot omako .Atye ki gen ni ka waniyo loki matut I wa twero oo iniang mo. Margaret : Niang?Pe aniang,tim ber itita te loke in kikomi ,ladit Ejon. Ejon : Ber….man kit lok ma jwi ni ma nyako ki nywaro.Kadi obed ni inong gin ma room cung me caden in ot cik ,wun weng ongeyo kit ma tek kwede me miyo pwod ma oromo ma yengo dano weng. Lucy : Ku manok ,lapilida Ejon,many uti itye ka waco ni man obedo kit lok me nywaro anyira ma nonge I ot cik mo keken I Uganda?Lok man pe obedo gin ma yot ladit Ejon.Latin me mwaka apar wi angwen ki nywaro ki tongo ma kun obwot ki to ,meno bene nongo pe imedo iye bur ma tic man oketo I cwinye ka ipenyo bal ma obalo ?Nen calo ngat ma pe ngeyo kome dok macalo lagoro ma lacoo malwor room nyutu twero ne ki mere bal ma jwi ni ? Ejon : Mego Lucy pido adi ma iwinyo ni ki tweyo latin bal ?Pido adi ma inongo ni labal tyeko twoyo buc?Wan adeki wean wa ngeyo ango ma time I kwo kikome ,Ladot nongo kica ki bot ot cik ,labal ma pol kare pe tyko ,nyo ki mine twoyo buc ma yot ka dok wun abili ki lutic makonyo ber bedo ot cwiny wu tu pi kop ma pe ongole ma atir. Margaret :Lok ango mono dong ma in tye katemo nyutu ladit Ejon? Ejon : Man lok ma yot ma pe mito kel abarawic diiro acel ma wa yang pwodi pe oweko lok onga yo wan.Ngat ma ki byako ni otimmo bal tye temo miyo wa limmadat ma room million acel kulu pi peko man en oketo ikom ot meno. Lucy : Timma kica meno pe opore ki cik dog ticca ento kit gemo ango ma opoti ikomi itamo ni man obedo cuk me laro wel. Ejon : Pe aneno bal mo iye wa tye ka laro wel kit ma mito otimme kwede ku ? Margaret : Lucy itammo ni ngo ?Angeyo gin ma itye katammo ento mito kong angee kacungu ni ma pwod pa aloko. Lucy : Ber kit maman dong obedo cuk pingo dong pi wa med wel ocit malo.Latin anyaka matoco me mwaka apar wiye angwen kwon e welle adi?Wek wan en.Kwan,gwok,jami ruk,cam,ot bedo ? Ejon :Ber,jami magi ducu welle tye?In iwaco ni welle adi ? Lucy : Aya,wek obed million piera boro me tyeko peko gwoke weng. Ejon : Aloko doga ku !Ka kwene ma in I byako ni lapur ma kwo I kamp twero nongo lakodi cente ni ? Lucy : Oo,dong wa por ni pwodi wa aa ki I kara me lweny ,ku ?Man dong cawa ma wa por atura katito pi can pa lab wolo ni ?Pingo en pe otammo pi goro ne ma pwodi pe otimmo tic aranyi I kom latin anyaka matoco ni ?Onongo I byako ni million acel twero cobo lakodi tici ? Ejon : Pe kumeno ento atye ka nyutu ne ni dano na ma acung pire tye ki miti me culu wang balle. Lucy : Yet.Niang man,ladit Ejon aye in me neno loki tung ka mukene ki kit lok angaa ma aloko wek opor wii ni man pe obedo lok mayet.Kadi obedi lok mukene rom ki man nyo gwok kato bene I ibi neno kit ma eni yaa re doko dit kwede kit ma lok mukene mito obedi.In ipenyo pi laro lok ka an aneno ni opore me nyutu mingo me laro wel kwo pa dano.Man pe obedo ka laro wel,ladit Ejon an atye kany pi lok acel ma pwe tek ma en aye nyutu dit lok pa ladit Otim.Cik me Uganda gwok pe oloko ma olil ikom bal magi en ma oweko intim bal tye kabwot nino ki nino pi goro me pido ki twec ibuc ,ento mito ongee man.Abi tiyo I lok man ki I yo weng ma atwero .Wa tye ki lucaden muromo wa ki caden me yabo pido wa I ot cik. Ejon : Ento pido matek makato man kun nongo tye ki caden wa ki lucaden oket ataa.Mego Lucy,tim ber tem neno loki odoco.Dano na ni bi bedo ka miyo kony ka tye woko maloyo ka tye I buc.En bi yee gwoke kadi ki wa igange… Lucy : Ngo ??Macalo dako ot ,kama pe wot wero ngiyo ka tye ka nongo kony onyo kit mar mo.Anongo ni lakodi tammi ni kela lworo ,lapilida.Lningeyo atir ni dong ityeko gudu pen lok ma dul ma gwoko kuc I wilobo oluu tye ka ldido wek otimme,lok ma omoke me timma me namaba 1325 ?Man aye kama wilobo ocako keto tam ma oo wa itic me kelo kuc ki juko lweny bot man.Wilobo dong ocako timmo tic ma cwako lweny ikom aranyi ma ojenge I kom gina ango ma in ibedo ,lacoo nor dako,ma kwako wa lakit lok eni. Ejon : Eno kong,a-aan pe angeyo ka awinyo ni 'namba alip acel ki mia adek ki piera ariyo wiye adek.'Pwodi pe ki keto I cik me Uganda ,dong otimme? Lucy : Pwodi,ento lok mogo mi lweny pi twero pa dano bi gudu kom pido man.Dok in I bed ki ngec ni ladit Otim cok ywayo tam pa lobo man nyo kad wa wilobo oluu.


1"I kare meno ker me polo gibiporo ki anyira apar ma yam gutero taragi, gucito ka jolo lanyom. 2Jo abic i kingi onoŋo lumiŋ, ki jo abic onoŋo luryeko. 3Anyira ma lumiŋŋu gutero taragi laboŋo moo, 4ento jo ma luryeko gutero moo i cupa kacel ki taragi. 5I kare ma lanyom pud ogalle, gin ducu nino omako waŋgi, ci gunino woko. 6Ka doŋ oo i cwiny dyewor woo owinnye madwoŋ ni, 'Nen, lanyom doŋ bino! Wukat woko ka jole.' 7Anyira ca ducu gua cut, ci guyubo taragi. 8Ento anyira ma lumiŋŋu gulego anyira ma luryeko-ni, ni, 'Wumiwa moowu-ni mogo do, pien mac tarawa mito to woko.' 9Ento anyira meno ma luryeko-ni gudok iye botgi ni, 'Nen calo moo ma watye kwede pe biromowa ki wun bene; myero wucit bot lucat-wil, ci wuwil mewu.' 10I kare ma gucito ka wilo moo, cutuct lanyom obino; jo ma nene gitye ma guyubbe gudonyo kacel kwede i ot i karama me nyom, ci giloro doggola woko. 11Lacen anyira ca ma lumiŋ-ŋi gubino, kun gibako doggi ni, 'Ladit, ladit, yab doggola botwa do!' 12Ento en odok iye botgi ni, 'Ada awaco botwu ni, an gira pe aŋeyowu.' 13Pi meno wuki, pien pe wuŋeyo nino kadi wa cawa. 14"Pien bibedo rom ki dano ma cito ka wot i lobo mukene, olwoŋo luticce, ci oweko jamine i ciŋgi ni gulo. 15Ci omiyo bot latic acel ciliŋ alip abic, bot dano mukene omiyo ciliŋ alip aryo, ki bot ŋat mukene omiyo ciliŋ alip acel; omiyo bot dano acel acel dul lim kit macalo en romo tic kwede. Ci oa gire ocito i wotte. 16Dano ma onoŋo ciliŋ alip abic-ci ocako tic kwede woko oyotoyot i cato wille; onoŋo magoba ciliŋ alip abic bene. 17Ki ŋat ma ogamo ciliŋ alip aryo-ni bene onoŋo magoba ciliŋ alip aryo. 18Ento dano ma nene ogamo ciliŋ alip acel-li ocito okwinyo bur i ŋom, ci okano lim pa laditte woko iye. 19Ka doŋ kare okato malac, ladit pa lutic magi odwogo, ocako kwano lim kacel kwedgi. 20Dano ma nene ogamo ciliŋ alip abic-ci okwoŋo bino anyim, kun okelo ciliŋ alip abic mukene, owacci, 'Ladit, nene imiya ciliŋ alip abic; nen dok anoŋo ciliŋ alip abic mukene.' 21Laditte owacce ni, 'Itimo ber mada, in latic maber dok lagen. Onoŋo ibedo lagen i kom jami matidi mo, abiketi doŋ ibedo ki twero i kom jami mapol. Dony i yomcwiny pa laditti.' 22Lacen ŋat ma gimiye ciliŋ alip aryo-ni bene obino anyim, owacci, 'Ladit, onoŋo nene imiya ciliŋ alip aryo; nen dok anoŋo ciliŋ alip aryo mukene.' 23Laditte owacce ni, 'Itimo ber mada, in latic maber dok lagen. Onoŋo ibedo lagen i kom jami matidi mo, abiketi doŋ ibedo ki twero i kom jami mapol. Dony i yomcwiny pa laditti.' 24Ka dok ŋat ma nene ogamo ciliŋ alip acel-li bene obino anyim, owacci, 'Ladit, onoŋo aŋeyo ni in dano magwa, ikayo ka ma yam pe icoyo iye kodi, icoko bene ka ma pe iketo; 25oweko abedo ki lworo, acito akano ciliŋŋi woko piny i ŋom. Ene, gam giri limmi.' 26Ento laditte odokke iye ni, 'In latic marac dok bene in lawackom! Onoŋo iŋeyo ni akayo ka ma pe acoyo iye kodi, dok bene acoko ka ma yam pe aketo iye? 27Aŋo mugeŋi tero limma bot jo ma loyo beŋŋe, wek i kare ma abino agam limma kacel ki magobane? 28Pi meno wukwany ciliŋ alip acel-li woko ki bote, wumi bot dano ma tye ki ciliŋ alip apar-ri. 29Pien dano acel acel ma tye ki gin mo, gibimiye doki makato, ci en bibedo ki jami mabup. Ento ŋat ma pe ki gin mo, kadi wa gin ma en tye kwede gibikwanyo woko ki bote. 30Wubol latic ma konnye pe-ni i colpiny ma tye woko, ka ma dano gibikok kun gikayo iye lakgi.' 31"I kare ma Wod pa dano bidwogo ki deyo kacel ki lumalaikane ducu, ci en bibedo i wi komkerre me deyo. 32Rok ducu bicokke kacel i nyime, en bipoko kingi woko patpat, kit macalo lakwat poko kwede romi ki i kom dyegi. 33Biketo romi yo tuŋ ciŋe ma lacuc, ento dyegi en biketo yo tuŋ ciŋe ma lacam. 34Ci kabaka biwaco bot jo ma tye yo tuŋ ma lacuc ni, 'Wubin, wun jo ma Wora omiyowu gum, wule ker ma yam giyubo piwu cakke wa i acakki keto lobo. 35Pien nene kec oneka, wun wumiya cam, orwo oneka, wumiya pii amato, onoŋo a welo, wun wujola; 36nene onoŋo atye munero, wuruko boŋo i koma, koma obedo lit, ci wubino ka lima, dok i kare ma atye i mabuc, wun wubino bota.' 37Ci jo ma kitgi atir bidok iye bote ni, 'Rwot, yam waneni awene ka kec neki, ci wamii cam, nyo ka orwo neki, ci wamii pii imato? 38Yam waneni awene ka i welo, ci wajoli; nyo ka itye munero, ci waruko boŋo i komi? 39Dok onoŋo waneni awene ka komi lit nyo ka itye i mabuc, ci walimi?' 40Kabaka bidok iye botgi ni, 'Ada awaco botwu ni gin ma wutimo bot dano acel i kin utmegina magi matino, meno wutimo bota.' 41Lacen en doŋ biwaco bot jo ma tye yo tuŋ ciŋe ma lacam ni, 'Wun jo ma giceno, wua woko ki i nyima, wudony i mac ma pe to ma giyubo pi Catan ki lumalaikane. 42Pien nene kec neka, wun pe wumiya cam, orwo pii oneka, pe bene wumiya pii me amata; 43yam a welo, ento pe wujola, onoŋo atye munero ci pe wuruko boŋo i koma, nene koma lit dok abedo i mabuc, ento wun pe wubino ka lima.' 44Gin bene gibidokke iye ni, 'Rwot, waneni awene ka kec neki nyo ka orwo neki, nyo ka i welo, nyo ka itye munero, nyo ka komi lit, nyo ka itye i mabuc, ci pe wakonyi?' 45En bidok iye botgi ni, 'Ada awaco botwu ni, kit macalo pe wutimo bot dano mo acel i kin jo magi matino, pe wutimo bota.' 46Ci gibicito woko i can ma pe tum, ento jo ma kitgi atir bicito i kwo ma pe tum."
MATAYO 25


1Lacen aneno lumalaika aŋwen gucuŋ i but lobo aŋwen ducu, ma gigeŋo yamo me lobo woko, wek yamo mo pe okod i lobo, nyo i nam, kadi ki i kom yat mo. 2Dok aneno lamalaika mukene ma ito cito malo ki ka ma ceŋ tuc ki iye, onoŋo tye ki lanyut pa Lubaŋa makwo. Ci okok ki dwan maloŋo bot lumalaika aŋwen ma onoŋo gimiyogi twero me balo lobo ki nam, 3kun wacci, "Pe wubal lobo nyo nam kadi ki yadi, nio waŋ ma doŋ waketo lanyut i tur nyim lutic pa Lubaŋawa." 4Ka dok awinyo bene wel dano ma giketo lanyut i komgi, gubedo dano alip miya acel ki pyeraŋwen wiye aŋwen, ma gua ki i kaka pa jo Icrael ducu. 5I kaka pa Juda giketo lanyut i kom dano alip apar wiye aryo. I kaka pa Reuben giketo lanyut i kom dano alip apar wiye aryo. I kaka pa Gad giketo lanyut i kom dano alip apar wiye aryo. 6I kaka pa Acer giketo lanyut i kom dano alip apar wiye aryo. I kaka pa Naputali giketo lanyut i kom dano alip apar wiye aryo. I kaka pa Manace giketo lanyut i kom dano alip apar wiye aryo. 7I kaka pa Cimeon giketo lanyut i kom dano alip apar wiye aryo. I kaka pa Levi giketo lanyut i kom dano alip apar wiye aryo. I kaka pa Icakar giketo lanyut i kom dano alip apar wiye aryo. 8I kaka pa Jabulon giketo lanyut i kom dano alip apar wiye aryo. I kaka pa Yucepu giketo lanyut i kom dano alip apar wiye aryo. I kaka pa Benjamin giketo lanyut i kom dano alip apar wiye aryo. 9Lacen aneno lwak dano mapol ata, ma ŋat mo pe romo kwano welgi, ma gua ki i rok ducu, ki i kaka ducu, ki dano ducu me wi lobo, ki leb ducu, ci gucuŋ i nyim komker ki i nyim Latin romo, ma gurukke ki jor matar, kun gumako jaŋ otit i ciŋgi. 10Ci gidaŋŋe ki dwan maloŋo ni, "Laro dano tye bot Lubaŋawa ma obedo i wi komker, ki bot Latin romo!" 11Lumalaika ducu onoŋo gucuŋo gurumo komker woko dyere, gurumo bene ludoŋo ki lee makwo aŋwen-ni, ka guryebbe piny i nyim komker ci guworo Lubaŋa, 12kun giwacci, "Amen! Pak ki deyo ki ryeko ki pwoc, ki woro ki twero ki teko obed bot Lubaŋawa nakanaka. Amen." 13Ci ŋat acel ki i kin ludoŋo oloko kweda, kun penya ni, "Jo magi ma guruko jor matar-ri aŋagi, gua kono ki kwene?" 14Adokke iye ni, "Ladit, in iŋeyo." En dok owaco bota ni, "Magi aye gin jo ma gua ki i can madit atika, gin bene doŋ gutyeko lwoko jorgi i remo pa Latin romo odoko matar adada. 15Pi meno, doŋ gitye i nyim komker pa Lubaŋa, ma gitiyo bote i ode dyeceŋ ki dyewor; ŋat ma obedo i wi komker bibedo i kingi kun gwokogi. 16Kec pe dok binekogi, kadi orwo pii bene pe dok binekogi, ceŋ pe dok biwaŋogi, kadi kit lyeto mo bene. 17Pien Latin romo ma tye i dye komker bibedo lakwatgi; en bitelogi terogi i waŋ it me pii me kwo, Lubaŋa bene bidunyo pig waŋgi woko ducu ki i waŋgi."
NIYABO 7


1"Bot lamalaika pa lwak muye an ma gitye i Cardic co kit man ni, " 'Man lok pa ŋat ma tye ki cwiny pa Lubaŋa abiro, ki lakalatwe abiro. " 'Aŋeyo ticci ducu; itye ki nyiŋ me bedo kwo, ento doŋ ito woko. 2Co woko ci ijiŋ gin ma pud odoŋ boti-ni obed tek, ma doŋ cok to-ni; pien anoŋo pe icobo ticci mo kakare i nyim Lubaŋana. 3Doŋ ipo i kom gin ma ilimo ki ma iwinyo; gwok gin meno ento iŋuti. Ka ce pe ico, ci abibino boti macalo lakwo, ma in pe iŋeyo cawa ma abibino kwede i komi. 4Kadi bed kumeno, pud itye ki jo mogo manoknok i Cardic ma peya gunywano boŋŋigi ki cilo. Gibiwoto kacel kweda ma noŋo guruko boŋŋi matar, pien gin aye gimyero. 5Ŋat ma oloyo gibiruko kit meno ki boŋŋi mater, dok bene pe abijwayo nyiŋe woko ki i buk me kwo. Abituco nyiŋe i nyim Wora, ki i nyim lumalaikane. 6Ŋat ma ite tye myero owiny lok ma Cwiny Maleŋ oloko bot lwak ducu ma guye an.' 7"Bot lamalaika pa lwak muye an ma gitye i Piladelpia co kit man ni, 8" 'Man lok pa ŋat maleŋ ki me ada, ma en aye tye ki layab pa Daudi, en ŋat ma ka oyabo ci ŋat mo pe dok loro, ka oloro, ci ŋat mo bene pe dok yabo. " 'Aŋeyo ticci ducu. Nen, doŋ atyeko cibo doggola ma oyabbe woko i nyimi, ma ŋat mo pe twero lorone. Aŋeyo ni tekoni nok, ento kadi bed kumeno, doŋ imako lokka, dok bene pe ikwero nyiŋa. 9Nen, abimiyo lwak me dul pa Catan, jo ma yam gubedo ka cayi ma giwaco ni gin Lujudaya, kun i adane gin pe Lujudaya, ento giloko lok goba, nen, abimiyo gibino giryebbe piny i te tyeni, wek guniaŋ ada ni an amari. 10Pien imako lokka me diyo cwiny i ciro can, an bene abigwoki maber i kare me omo cwiny, ma tye ka bino i kom wi lobo ducu, me temo jo ma bedo i wi lobo-ni. 11Abebino oyotoyot. Mak gin ma itye kwede-ni matek likiŋ, wek ŋat mo pe oma lalukanani woko. 12Ŋat ma oloyo, abimiyo doko wir i ot pa Lubaŋana, pe bia kato woko ki iye. Abicoyo nyiŋ Lubaŋana, ki nyiŋ gaŋ pa Lubaŋana i kome, Jerucalem manyen ma bia ki i polo bot Lubaŋana bibino piny, dok bene ki nyiŋa kikome manyenne. 13Ŋat ma ite tye myero owiny lok ma Cwiny Maleŋ oloko bot lwak ducu ma guye an.' 14"Bot lamalaika pa lwak muye an ma gitye i Laodikia co kit man ni, " 'Man lok ma oa ki bot Amen, ma en aye caden ma genne ki me ada, gin ducu ma Lubaŋa oketo yam ocakke ki i kome. 15" 'Aŋeyo ticci ducu. Pe iŋic, dok bene pe ilyet. Onoŋo twero bedo ber ka nene ibedo ŋic nyo lyet! 16Doŋ kit macalo onoŋo ibedo mormor, pe ibedo ŋic dok bene pe ibedo lyet, abiŋuli woko ki i doga. 17Pien in doŋ iwacci, "An alony, doŋ atye ki gin ducu ma miyo abedo ki kwo maber, gin mo pe ma doki amito." Ento kun pe iŋeyo ni in aye ŋat ma piny doŋ oloyo atika, ma imiyo kica mako dano i komi twatwal, in lacan, waŋi oto woko, dok bene ibedo munero. 18Pi meno amiyo ryeko boti me wilo jabu maleŋ ma giliyo woko maber ki mac ki bota, wek omi idok lalonyo. Wil bene boŋŋi matar ki bota me arukani wek ium ki lewic me bedoni munero wek pe doŋ onen, ki yat mo bene me wiro waŋi, wek inen piny. 19Agoyo jo ma an amarogi, apwonyogi dok atirogi; pi meno ket tek iŋut woko. 20Nen, acuŋ i doggola kun adwoŋo. Ka ce ŋat mo owinyo dwana ci oyabo doggola, abidonyo bote ka acamo cam kacel kwede ki en bene camo kacel kweda. 21Ŋat ma oloyo, abimiye twero me bedo kacel kweda i wi komkerra, kit macalo an bene doŋ aloyo ci abedo kacel ki Wora i wi komkerre-ni. 22Ŋat ma ite tye myero owiny lok ma Cwiny Maleŋ oloko bot lwak ducu ma guye an.' "
NIYABO 3


All Instagram K i Flo Rida 7 Hours Ago K i Flo Rida 7 Hours Ago K i rudimentaluk 10 Hours Ago K i teddysphotos 15 Hours Ago K i Jason 18 Hours Ago K i David Guetta 1 Day Ago K i Bruno Mars 1 Day Ago K i Michael Bublé 2 Days Ago K i passengermusic 2 Days Ago K i macklemore 2 Days Ago K i macklemore 2 Days Ago K i teddysphotos 2 Days Ago K i Flo Rida 2 Days Ago K i David Guetta 3 Days Ago K i rudimentaluk 3 Days Ago K i Flo Rida 3 Days Ago K i rudimentaluk 3 Days Ago K i Michael Bublé 4 Days Ago K i rudimentaluk 4 Days Ago K i Jason 4 Days Ago


All Instagram K i Flo Rida 1 Hours Ago K i Michael Bublé 2 Hours Ago K i Jason 4 Hours Ago K i thelumineers 6 Hours Ago K i Birdy 7 Hours Ago K i teddysphotos 8 Hours Ago K i Jason 11 Hours Ago K i rudimentaluk 11 Hours Ago K i Jason 12 Hours Ago K i PARAMORE 12 Hours Ago K i Flo Rida 1 Day Ago K i Flo Rida 1 Day Ago K i Michael Bublé 1 Day Ago K i passengermusic 1 Day Ago K i David Guetta 2 Days Ago K i teddysphotos 2 Days Ago K i Flo Rida 2 Days Ago K i Flo Rida 2 Days Ago K i PARAMORE 2 Days Ago K i Jason 3 Days Ago


pepcidtwo 25 mg pepcidtwo uten resept kjøpe pepcidtwo medisin pepcidtwo medisin pepcidtwo kjøp generisk pepcidtwo pepcidtwo salg pepcidtwo 25 mg kjøp pepcidtwo uten resept pepcidtwo uten resept pepcidtwo i Norge pepcidtwo 2 mg pepcidtwo 2 mg kjøp pepcidtwo Norge pepcidtwo billig pepcidtwo apotek kjøp generisk pepcidtwo pepcidtwo 2 mg kjøpe pepcidtwo pepcidtwo 25 mg pepcidtwo i Norge pepcidtwo 1 mg pepcidtwo 100 mg pepcidtwo 1 mg kjøp generisk pepcidtwo pepcidtwo 1 mg pepcidtwo 2 mg pepcidtwo medisin kjøpe pepcidtwo kjøpe pepcidtwo på nett pepcidtwo billig kjøp pepcidtwo hvor kan jeg kjøpe pepcidtwo pepcidtwo kjøp pepcidtwo tablett


Mung me Nongo Yomcwiny i Kwo me Ot KA KWANYO JAMI MAPATPAT Mung me Nongo Yomcwiny i Kwo me Ot Yero Bukke me kompiuta me akwanya PDF Nywakki BUKKE KI BROCUWA Mung me Nongo Yomcwiny i Kwo me Ot Acholi Mung me Nongo Yomcwiny i Kwo me Ot https://assetsnffrgf-a.akamaihd.net/assets/a/fy/AC/wpub/fy_AC_lg.jpg Nywakki Nywakki BUKKE KI BROCUWA Mung me Nongo Yomcwiny i Kwo me Ot Acholi Mung me Nongo Yomcwiny i Kwo me Ot https://assetsnffrgf-a.akamaihd.net/assets/a/fy/AC/wpub/fy_AC_lg.jpg


Pa Zip Code Map
Tuesday, October 24th, 2017
71Z 2BxerDuRL SL1000 Pa Zip Code Map0Pennsylvania Area Code Map Pa Zip0Road Map Of Pennsylvania With Cities Pa Zip Code0Montgomery Pa Zip Code Map0
13 Images Of Pa Zip Code Map
Labeled: altoona pa zip code map, bedford pa zip code map, bensalem pa zip code map, carlisle pa zip code map, cheltenham pa zip code map, exton pa zip code map, gettysburg pa zip code map, hershey pa zip code map, pa zip code map


Ejekiel 48
Poko lobo i kin kaka pa Icrael
1"Magi aye nyiŋ kaka ducu: Cakke ki i waŋ apokki lobo ma tye yo tuŋ acam, kun a ki i nam wok ki i Ketlon cito kwede i yo ma donyo i Kamat, nio kwede wa i Kajar-enon (ma tye yo tuŋ acam me waŋ apokki lobo me Damaciko ki yo tuŋ malo i kom Kamat), kun medde kwede a ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Dan. 2I waŋ lobo murwatte ki lobo pa Dan, cakke ki yo tuŋ wokceŋ dok kwede yo tuŋ potoceŋ, gimiyo iye dullobo acel bot Acer. 3I waŋ lobo murwatte ki lobo pa Acer, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Naputali. 4I waŋ lobo murwatte ki pa Naputali, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Manace. 5I waŋ lobo murwatte ki lobo pa Manace, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Epraim. 6I waŋ lobo murwatte ki Epraim, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot. Reuben. 7I waŋ lobo murwatte ki lobo pa Reuben, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Juda.
8"I waŋ lobo murwatte ki lobo pa Juda, cakke ki yo tuŋ wokceŋ dok kwede yo tuŋ potoceŋ, bibedo dul ma ipoko bedo pat ma lacce romo mairo apar ki borre bibedo rom ki bor pa dul lobo ma doŋ gityeko pokogi bot jo me kaka pa Icrael-li, cakke ki yo tuŋ wokceŋ dok kwede yo tuŋ potoceŋ, kun noŋo kabedo maleŋ tye i dyere.
Lobo ma gipoko pi Rwot
9"Lobo ma ibipoko bedo pat pi Rwot-ti borre bibedo mairo apar ki lacce bibedo mairo aboro. 10Magi aye bibedo kit macalo gipoko kwede dul lobo maleŋ: Ajwagi gibimiyo botgi dullobo ma tye yo tuŋ acam ma borre romo mairo apar, ki yo tuŋ potoceŋ lacce romo mairo aŋwen, ki yo tuŋ wokceŋ bene lacce romo mairo aŋwen, ki borre yo tuŋ acuc romo mairo apar, kun kabedo maleŋ pa Rwot tye i dyere. 11Kabedo ducu murumo kabedo man maleŋ-ŋi bibedo pa ajwagi ma gin likwayo pa Jadok. Gin gutiyo bota ki ada, pe guŋak gubwota woko i kare ma jo Icrael guŋak woko ca, kit macalo Lulevi gutimo. 12Dul lobo man bibedo botgi calo dullobo ma gipoko ki i kom dul lobo maleŋ, ma en aye kabedo maleŋ makato ducu, murwatte ki lobo pa Lulevi. 13Doŋ i ŋet lobo pa ajwagi, gipoko iye dul lobo bot Lulevi, ma borre romo mairo apar ki lacce mairo aŋwen. Borre ka giribo ducu doŋ bedo mairo apar ki lacce mairo aboro. 14Dul lobo ma gidyero bot Rwot-ti obedo dul maber makato ducu, pe tye mo ma gitwero cato nyo lokone ki gin mo, dok bene pe gitwero kobone bot larok mo, Pien man dul lobo maleŋ, doŋ odoko pa Rwot.
15"Ento dul lobo mudoŋ ma borre romo mairo apar ki lacce mairo aryo, meno lwak ma gibedo i gaŋ gibitic kwede kit me nino ducu; gitwero bedo iye dok bene gitwero weko mukene bedo macalo bar. Gaŋ bibedo i dyere, 16dok bibedo latwoke aŋwen ma bocogi romrom ma twoke acel acel borre romo yadi alip adek ki miya aryo ki pyeraryo. 17I kabedo ducu murumo gaŋ i twoke acel acel, bar bibedo tye iye ma borre ari romo yadi miya acel ki pyerabic. 18Dul lobo mudoŋŋe ma orabo ŋet dul lobo maleŋ, borre bibedo mairo aŋwen yo tuŋ wokceŋ, ki mairo aŋwen yo tuŋ potoceŋ, Cam ducu ma bicek iye bibedo cam pa lutic ma gitiyo i gaŋ. 19Lutic ducu ma gitiyo i gaŋ, ma gua ki i kaka ducu pa Icrael, gibipuro lobo meno. 20Dul lobo ma ibipoko bedo pat bibedo latwoke aŋwen, ma bor pa twoke acel acel bibedo mairo apar; meno noŋo oribo dullobo maleŋ wa ki lobo pa jo ma gibedo i gaŋ.
Lobo ma gipoko pi laker
21"Lobo ma odoŋ i ŋet dul lobo maleŋ ki lobo pa jo ma gibedo i gaŋ en aye lobo ma odoŋ tuŋŋi ki tuŋŋi i ŋet dul lobo ma latwoke aŋwen ma borre ki lacce romo mairo apar, bibedo pa laloc, Waŋ apokkine bibedo wan apokki me lobo kikome tuŋ wokceŋ ki tuŋ potoceŋ, Dullobo maleŋ-ŋi, ki kabedo maleŋ ma ot pa Lubaŋa tye i dyere-ni, 22ki lobo pa Lulevi kacel ki lobo pa jo ma gibedo i gaŋ, meno ducu bibedo i dye lobo ma doŋ gipoko me bedo pa laloc. Lobo pa laloc bibedo i kin dul lobo ma gipoko bot kaka, kun waŋ lobo pa jo Juda tye yo tuŋ acam ki wan lobo pa jo Benjamin tye yo tuŋ acuc.
Lobo pa kaka mukene
23"Doŋ poko dul lobo bot kaka mudoŋŋe tye kit man: cakke ki yo tuŋ wokceŋ nio kwede yo tuŋ potoceŋ, kenyo gipoko iye dul lobo acel bot Benjamin. 24I waŋ lobo murwatte ki lobo pa Benjamin, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Cimeon. 25I waŋ lobo murwatte ki lobo pa Cimeon, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Icakar. 26I waŋ lobo murwatte ki lobo pa Icakar, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Jabulon. 27I waŋ lobo murwatte ki lobo pa Jabulon, cakke ki yo tuŋ wokceŋ dok kwede yo tuŋ potoceŋ, kenyo gimiyo iye dul lobo acel bot Gad. 28Ka doŋ i waŋ lobo murwatte ki lobo pa Gad, waŋ lobone biwoto kun cakke ki i Tamar ka wok ki i pii Meriba-kadec, kun wok kwede ki i ŋet laora kulu me Ejipt cito o kwede i Nam Madit.
29"Man aye lobo ma ibipoko i kin kaka pa Icrael me bedo ginaleyagi, doŋ magi aye gin dul mapatpat ma gipoko. Man Rwot Lubaŋa ma owaco.
Dogcel me Jerucalem
30-"Magi aye bibedo dogcel ma gidonyo kwede i gaŋ. Yo tuŋ acam gipimo romo yadi alip adek ki miya aryo ki pyeraryo. 31Onoŋo tye iye dogcel adek, dogcel pa Reuben, dogcel pa Juda, ki dogcel pa Levi. Dogcel me gaŋ onoŋo gicako nyiŋgi ki nyiŋ kaka pa Icrael. 32Yo tuŋ wokceŋ bene onoŋo gipimo yadi alip adek ki miya aryo ki pyeraryo, Onoŋo bene tye iye dogcel adek, dogcel pa Yucepu, dogcel pa Benjamin, ki dogcel pa Dan. 33Yo tuŋ acuc bene gipimo oromo yadi alip adek ki miya aryo ki pyeraryo. Onoŋo tye iye dogcel adek, dogcel pa Cimeon, dogcel pa Icakar, ki dogcel pa Jabulon. 34Me agikkine yo tuŋ potoceŋ gipimo oromo yadi alip adek ki miya aryo ki pyeraryo. Onoŋo tye iye dogcel adek, dogcel pa Gad, dogcel pa Acer, ki dogcel pa Naputali. 35Doŋ bor pa cel murumo gaŋ ducu onoŋo romo yadi alip apar wiye aryo, ki miya aboro ki pyeraboro. Cakke i kare man cito kwede anyim, nyiŋ gaŋ doŋ gibilwoŋo ni, Rwot tye kany."


2 Tekwaro 34:21
21"Wucit, wupeny dog Rwot pira ki pi jo ma gudoŋ i Icrael ki i Juda, pi lok ma i buk man ma gityeko nono-ni, Akemo pa Rwot kara olyetto i komwa matek, pien kwariwa pe gubedo ka woro lok ducu ma i buk man, pi tic kwede i kit ducu ma yam gicoyo kwede ma mako komwa."


1 Tekwaro 24:4
4Doŋ macalo ginoŋo jo madito mapolle i kin likwayo pa Eleajar makato ma i kin likwayo pa Itamar, gupoko ludito kaka ma i dog odi pa kwarogi apar wiye abicel pi likwayo pa Eleajar, ki ludito kaka ma i odi pa kwarogi aboro pi likwayo pa Itamar.


Ejekiel 40:44
44Ka dok okwanya ki i dyekal ma woko okela i dyekal ma i iye, ci aneno onoŋo tye kunnu kicika aryo; acel onoŋo tye i ŋet dogcel ma tye yo tuŋ acam, okemo yo tuŋ acuc, ki acel onoŋo tye yo tuŋ dogcel ma tye yo tuŋ acuc, okemo yo tuŋ acam.


Lulevi 1
Gitum awaŋa
1Rwot olwoŋo Moses ci oloko kwede ki i kema me rwatte kun waco ni, 2"Lok bot jo Icrael kun iwaco botgi ni, Ka dano mo i kinwu kelo tyer mo bot Rwot, wubikelo gityerwu me lim makwo ma wukwanyo ki i kin dyaŋi nyo ki i kin romi ki dyegi.
3"Ka ce dano mo okwanyo gityerre me gitum awaŋa ki i kin dyaŋi, en bityero twon ma kome pe ki mwonyo; en bityero i doggola kema me rwatte, wek Rwot ogame. 4En biketo ciŋe i wi gitum awaŋa, ci Lubaŋa bigamone pire me lakwany bal ki i kome. 5En bineko twon meno i nyim Rwot ci awobe pa Aron ma gin aye ajwagi gibityero remo; gibicoro remo i kom keno tyer ma tye i doggola kema me rwatte kun rumo kome ducu. 6En biyaŋo gitum awaŋa, biŋido woko matitino, 7ka awobe pa ajwaka Aron gibimoko mac i wi keno tyer, kun gicano yen i mac kikore. 8Ci awobe pa Aron ma gin aye ajwagi gibicano riŋo ma giŋido-ni kikore, kacel ki wic ki dwolo, i wi yen ma tye i mac ma i wi keno tyer; 9ento jam iye ki tyene ducu gibilwokogi ki pii. Ajwaka biwaŋo woko ducu ki berre i keno tyer obed gitum awaŋa, gityer ma giwaŋo ki mac, en gin ma ŋwece kur me yomo cwiny Rwot.
10"Ka ce okwanyo gityerre me gitum awaŋa ki i kin romi nyo dyegi, en bityero nyok ma kome pe ki mwonyo. 11En bineko i nyim Rwot, yo tuŋ acam me keno tyer; awobe pa Aron ma gin aye ajwagi gibicoro remo i kom keno tyer rumo kome ducu. 12En biŋido woko matitino, kacel ki wic ki dwolone, ci ajwaka bicanogi kikore i wi keno tyer; 13ento jam iye ki tyene ducu gibilwokogi ki pii. Ajwaka bityero ducu ki berre kun waŋo i keno tyer; en aye gitum awaŋa, gityer ma giwaŋo ki mac, en gin ma ŋwece kur me yomo cwiny Rwot.
14"Ka ce gityerre bot Rwot obedo winyo me gitum awaŋa, ci en bikelo amam nyo litino akuri me gityerre. 15Ajwaka bikelone i keno tyer ci dwoyo ŋute, ka waŋo woko i wi keno tyer. 16En bikwanyo lacukone ki yece ci onyogi i ŋet keno tyer tuŋ wokceŋ ka ma gionyo iye buru; 17biyecone ki bwome, ento pe bipoko iye. Ajwaka biwaŋo i keno tyer, i wi yen ma tye i mac; en aye gitum awaŋa, gityer ma giwaŋo ki mac, gin ma ŋwece kur me yomo cwiny Rwot.


Luka 6:42
42Nyo itwero waco bot omeru niŋniŋ ni, 'Omera, wek akwany cuŋ kal ma tye i waŋi-ni woko,' kun in kikomi pe ineno dul yat ma tye i waŋi In lagoba, koŋ ikwoŋ kwanyo dul yat ma tye i waŋi-ni woko, ci miyo doŋ ineno piny maber me kwanyo cuŋ kal ma tye i waŋ omeru ca.


1 Luker 7:25
25Gicibo nam ocuŋ i wi cal twoni dyaŋi apar wiye aryo. Giketo twoni adek gineno yo tuŋ acam, ki adek gineno yo tuŋ potoceŋ, adek gineno yo tuŋ acuc, ki adek gineno yo tuŋ wokceŋ. Gicibo nam ocuŋ i kom cal twoni-nu kun ŋegi ducu odok tuŋ iye.


Nekemia 7
Nekemia oyero luloc ci oketogi i Jerucalem
1Ka tic me gero cel doŋ otum, ma aketo doggola lalor dogcel ducu, aketo lugwok-doggola, ki luwer, ka dok ayero Lulevi aketogi i dog ticgi, 2ci aketo jo aryo me loyo gaŋ me Jerucalem, omera Kanani, ki Anania, ma ladit wi mony ma loyo gaŋ me cel gogo. Anania obedo dano ma genne, dok ŋat ma lworo Lubaŋa makato lwak mukene-gu ducu. 3Ci awaco botgi ni, "Pe wuwek giyab dogcel me Jerucalem nie ka ceŋ doŋ odoko lyet, ka dok gilor dogcel woko giceggi ki rii ma noŋo pud peya lukur-piny guweko dog ticgi ma ceŋ cito ka poto. Ka dok bene atito botgi ni guyer lukur-piny ki i kin lwak ma gibedo i Jerucalem, ci guketgi i dog tic ma mitte, dano acel acel myero obed i kabedone, kun kuro piny ka ma okemme ki ode kikome." 4Gaŋ meno onoŋo lac dok dit mada, ento jo ma gibedo iye onoŋo pe gidwoŋ, dok onoŋo pud peya gigero odi mapol iye.
Wel dano ma gudwogo cen ki opii
(Ejira 2.1-70)
5Lubaŋa dok oketo tam i cwinya me guro lwak, rwodi ki ludito ma giloyo wi lwak kacel, wek gico nyiŋgi i buk me tekwarogi. Ci anoŋo i buk me tekwaro nyiŋ jo ma gilubo jo mukwoŋo dwogo cen ki i opii, anoŋo gicoyo nyiŋgi kit man:
6Magi gin aye lwak ma gibedo i lobo Juda ma ceŋ gudwogo cen ki i opii ka ma yam Nebukadnejar kabaka me Babilon oterogi iye macalo lumabuc. 7Gin gudwogo kacel ki Jerubabel, ki Yecwa, Nekemia, Ajaria, Raamia, Nakamani, Mordekai, Bilcan, Micperet, Bigvai, Nekum, ki Baana.
Man aye wel co ma i kin jo Icrael. 8Likwayo pa Paroc, alip aryo ki miya acel ki pyerabiro wiye aryo. 9Likwayo pa Cepatia, miya adek ki pyerabiro wiye aryo. 10Likwayo pa Ara, miya abicel ki pyerabic wiye aryo. 11Likwayo pa Pakat-moab, ma gin aye likwayo pa Yecwa ki Joab, alip aryo ki miya aboro ki apar wiye aboro. 12Likwayo pa Elam, alip acel ki miya aryo ki pyerabic wiye aŋwen. 13Likwayo pa Jatu, miya aboro ki pyeraŋwen wiye abic. 14Likwayo pa Jakaj, miya abiro ki pyerabicel. 15Likwayo pa Binui, miya abicel ki pyeraŋwen wiye aboro. 16Likwayo pa Bebai, miya abicel ki pyeraryo wiye aboro. 17Likwayo pa Ajgad, alip aryo ki miya adek ki pyeraryo wiye aryo. 18Likwayo pa Adonikam, miya abicel ki pyerabicel wiye abiro. 19Likwayo pa Bigvai, alip aryo ki pyerabicel wiye abiro. 20Likwayo pa Adin, miya abicel ki pyerabic wiye abic. 21Likwayo pa Ater, ma en aye likwayo pa Kejekia, pyeraboŋwen wiye aboro. 22Likwayo pa Kacum, miya adek ki pyeraryo wiye aboro. 23Likwayo pa Bejai, miya adek ki pyeraryo wiye aŋwen. 24Likwayo pa Karip miya acel ki apar wiye aryo. 25Likwayo pa Gibeon, pyeraboŋwen wiye abic. 26Jo Beterekem kacel ki jo Netopa, miya acel ki pyeraboro wiye aboro. 27Jo Anatot, miya acel ki pyeraryo wiye aboro. 28Jo Betajimavet, pyeraŋwen wiye aryo. 29Jo Kiriatarim, jo Kepira, ki jo Beerot, miya abiro ki pyeraŋwen wiye adek. 30Jo Rama ki jo Geba, miya abicel ki pyeraryo wiye acel. 31Jo Mikmac, miya acel ki pyeraryo wiye aryo. 32Jo Betel ki jo Ai, miya acel ki pyeraryo wiye adek. 33Jo Nebo mukene-ne, pyerabic wiye aryo. 34Jo Elam mukene-ne, alip acel ki miya aryo ki pyerabic wiye aŋwen. 35Likwayo pa Karim, miya adek ki pyeraryo. 36Jo Jeriko, miya adek ki pyeraŋwen wiye abic. 37Jo Lod, jo Kadid, ki jo Ono, miya abiro ki pyeraryo wiye acel. 38Jo Cenaa, alip adek ki miya aboŋwen ki pyeradek.
39Man aye wel ajwagi: likwayo pa Jedaya, ma i dog ot pa Yecwa, miya aboŋwen ki pyerabiro wiye adek. 40Likwayo pa Imer, alip acel ki pyerabic wrye aiyo. 41Likwayo pa Packur, alip acel ki miya aryo ki pyeraŋwen wiye abiro. 42Likwayo pa Karim, alip acel ki apar wiye abiro.
43Man aye wel Lulevi: likwayo pa Yecwa ki Kadmiel, ma i kin likwayo pa Kodeva, pyerabiro wiye aŋwen. 468
44Luwer ma gin likwayo pa Acap, miya acel ki pyeraŋwen wiye aboro. 45Likwayo pa lugwok-doggola ma gin aye likwayo pa Calum, likwayo pa Ater, likwayo pa Talmon, likwayo pa Akub, likwayo pa Katita, likwayo pa Cobai, gin ducu onoŋo giromo miya acel ki pyeradek wiye aboro.
46Magi gin aye lutic i ot pa Lubaŋa: likwayo pa Jika, likwayo pa Kacupa, likwayo pa Tabaot, 47likwayo pa Keroc, likwayo pa Cia, likwayo pa Padon, 48likwayo pa Lebana, likwayo pa Agaba, likwayo pa Camlai, 49likwayo pa Kanan, likwayo pa Gidel, likwayo pa Gakar, 50likwayo pa Reaya, likwayo pa Rejin, likwayo pa Nekoda, 51likwayo pa Gajam, likwayo pa Uja, likwayo pa Pacea, 52likwayo pa Becai, likwayo pa Meunim, likwayo pa Nepucecim, 53likwayo pa Bakbuk, likwayo pa Akupa, likwayo pa Arur, 54likwayo pa Bajlit, likwayo pa Mekida, likwayo pa Arca, 55likwayo pa Barkoc, likwayo pa Cicera, likwayo pa Tema, 56likwayo pa Nejia, ki likwayo pa Katipa.
57Likwayo pa lutic pa Solomon gin ene: likwayo pa Cotai, likwayo pa Coperet, likwayo pa Perida, 58likwayo pa Jaala, likwayo pa Darkon, likwayo pa Gidel, 59likwayo pa Cepatia, likwayo pa Katil, likwayo pa Poceret-kajebaim, ki likwayo pa Amon.
60Jo ma gitiyo i ot pa Lubaŋa ki likwayo pa lutic pa Solomon, onoŋo welgi romo miya adek ki pyeraboŋwen wiye aryo.
61Magi aye gin jo ma gubino ma gua ki i Tel-mela, Tel-karca, Kerub, Adon ki Imer, ento onoŋo pe gitwero nyuto dog odi pa kwarogi, ka ce onoŋo yam gin jo Icrael: 62likwayo pa Delaya, likwayo pa Tobia, ki likwayo pa Nekoda, gin ducu miya abicel ki pyeraŋwen wiye aryo. 63Dok jo magi gitye i kin likwayo pa ajwagi: likwayo pa Kobaya, likwayo pa Kakoj, likwayo pa Baŋilai ma yam onyomo dakone ki i kin anyira pa Baŋilai ma jo Gilead; yam gilwoŋo en ki nyiŋgi. 64Gin gubedo ka yenyo nyiŋgi i kin lwak nyiŋ ma gicoyogi i buk me tekwaro, ento pe gunoŋo iye nyiŋgi, omiyo gikwanyogi woko ki i kin ajwagi calo jo ma komgi ki keni. 65-Laloyo otito botgi ni gin pe gunywak camo cam maleŋ makato, nio waŋ ma ajwaka binen ma bipenyo dog Rwot ki Urim ki Tumim.
66Lwak ma gucokke ducu welgi romo alip pyeraŋwen wiye aryo ki miya adek ki pyerabicel, 67ma pe gikwano iye lwak luticgi ki aŋecagi ma welgi romo alip abiro ki miya adek ki pyeradek wiye abiro. Onoŋo gitye bene ki luwer ma co ki ma mon miya aryo ki pyeraŋwen wiye abic. 68Aguraguragi yam tye miya abiro ki pyeradek wiye abicel, ki kanagi maditone miya aryo ki pyeraŋwen wiye abic 69kinagagi romo miya aŋwen ki pyeradek wiye abic, ki kanagi romo alip abicel ki miya abiro ki pyeraryo.
70I kare meno jo mogo ma i kin ludito wi kaka ma giloyo dog odi pa kwarogi gumiyo kony me lim pi gero ot pa Lubaŋa. Laloyo omiyo lim i ot kano lim ma romo darik me jabu alip acel, becen pyerabic, ki boŋŋi aruka pa ajwagi ma romo miya abic ki pyeradek. 71Jo mogo ma i kin ludito wi kaka ma giloyo dog odi pa kwarogi bene gumiyo lim i ot kano lim pi tic, lim ma roino darik me jabu alip pyeraryo ki mina me ryal alip aryo ki miya aryo. 72Jo mukene mudoŋŋe gumiyo lim ma romo darik me jabu alip pyeraryo, ki mina me ryal alip aryo, ki boŋŋi aruka pa ajwagi ma romo pyerabicel wiye abiro.
73-Ajwagi, Lulevi, ki lugwok-doggola, luwer, ki jo mogo mukene, lutic i ot pa Lubaŋa ki jo Icrael ducu gubedo i gaŋigi.


Nia 37:19
19I kom jaŋe tuŋ cel obedo iye kikopo adek ma gitimo macalo tur yaa, kun acel acel tye ki wene ki ature, ki i kom jaŋe tuŋ mukene bene obedo iye kikopo adek ma gitimo macalo tur yaa, kun acel acel tye ki wene ki ature; jaŋe abicel ma guryeyo gukaco okar-mac-ci gubedo kit meno.


Yocwa 17:11
11Ento i lobo pa jo Icakar ki jo Acer jo Manace gubedo ki gaŋi magi: Bet-cean ki gaŋi matino ma i ŋete, ki Ibleam ki gaŋi matino ma i ŋete; gimiyogi bene dano ma gibedo i Dor ki En-dor ki i gaŋi matino ma i ŋetgi, ki dano ma gibedo i Taanak ki Megiddo ki i gaŋi matino ma i ŋetgi. (Me adekke obedo Napat.)


Wel 28
Tyer me nino ducu
(Nia 29.38-46)
1Rwot owaco not Moses ni, 2"Cik jo Icrael kun iwaco botgi ni, 'Myero wunen ni wukelo bota gityerra i kare ma giciko, en aye camma me gityer ma giwaŋo ki mac me bedo gin ma ŋwece kur ma yomo cwinya.' "
3"Dok iwac botgi ni, Man aye gityer ma giwaŋo ki mac ma wubityero bot Rwot: litino nyogi romi aryo ma ditogi mwaka acel acel ma komgi pe ki mwonyo, i nino acel acel, obed gitum awaŋa me nino ducu. 4Wubityero latin romo acel odiko, ki latin romo mukene wubityero otyeno, 5kacel ki moko kwon mapwotte ma romo agwata acel ma girubo ki moo nyig jeituni ma giodo aoda ma romo cupa aryo ki nucu pi gityer me moko kwon. 6Meno aye gitum me nino ducu ma yam giciko pire i wi got Cinai obed gin ma ŋwece kur, gityer ma giwaŋo ki mac bot Rwot. 7Gityer amata mutike bibedo koŋo vino ma romo cupa aryo ki nucu pi latin romo acel acel; wubiliyo koŋo vino makec me gityer amata i kabedo maleŋ i nyim Rwot. 8Latin romo mukene wubityero otyeno kacel ki gityer me moko kwon ki gityer amata kit macalo wutimo ki gityer me odiko; bibedo gityer ma giwaŋo ki mac, gin ma ŋwece kur me yo mo cwiny Rwot.
Gityer me nino me cabit
9"I kom nino me cabit wubityero nyogi romi aryo ma ditogi mwaka acel acel, ma komgi pe ki mwonyo, ki moko kwon mapwotte ma romo agwata aryo, ma girubo ki moo pi gityer me moko kwon, ki gityer amata mutike. 10Man aye gitum awaŋa me nino me cabit acel acel ma wubimedo i kom gitum awaŋa me nino ducu ki gityer amata mutike.
Gityer me por dwe
11"I acakki dwe ducu en aye wubityero iye gitum awaŋa bot Rwot: litino twoni aryo, nyok romo acel ki litino nyogi romi abiro ma ditogi mwaka acel acel, ma komgi pe ki mwonyo; 12kacel ki moko kwon mapwotte ma girubo ki moo ma romo agwata adek pi twon acel acel, agwata aryo pi nyok romo acel-li 13ki agwata acel pi latin romo acel acel; bibedo gitum awaŋa ma ŋwece kur me yo mo cwiny, gityer ma giwaŋo ki mac bot Rwot. 14Gityer amata mutikogi bibedo koŋo vino ma romo cupa abic pi twon, cupa adek pi nyok romo, ki cupa aryo ki nucu pi latin romo. Man aye gitum awaŋa me dwe acel acel tyeko kwede dwe ducu ma i mwaka. 15Dok bene wubityero nyok dyel acel bot Rwot pi gitum me bal; wubimedo i kom gitum awaŋa me nino ducu ki gityer amatane.
Gityer me nino madito me Mugati ma Tobi Pe Iye
(Levi 23.5-14)
16-"I nino dwe apar wiye aŋwen me dwe mukwoŋo en aye nino madit me Kato (Paska) pa Rwot. 17-Dok i kom nino dwe apar wiye abic me dwe acel-lu en aye nino madit; wubicamo mugati ma tobi pe iye pi nino abiro. 18I kom nino mukwoŋone wubibedo iye ki gurre maleŋ; pe wuti iye tic mo matek. 19Ento wubityero iye gityer ma giwaŋo ki mac, gitum awaŋa bot Rwot: litino twoni aryo, nyok romo acel, ki litino nyogi romi abiro ma ditogi mwaka acel acel; wunen ni komgi pe ki mwonyo. 20Wubityero bene gityer me moko kwon mapwotte ma girubo ki moo. Wumi ma romo agwata adek pi twon acel acel, agwata aryo pi nyok romo, 21ki agwata acel pi latin romo acel acel. 22Wubityero bene nyok dyel acel bot Rwot pi gitum me bal me kwanyo bal ki i komwu. 23Wubityero gitum magi kun wumedo ki gitum awaŋa me odiko, ma en gitum awaŋa me nino ducu. 24Wubityero cam me gityer ma giwaŋo ki mac, gin ma ŋwece kur me yo mo cwiny Rwot, kit meno pi nino abiro ki piny maru; wubityero kun wumedo ki gitum awaŋa me nino ducu ki gityer amata mutike. 25I nino me abirone wubibedo ki gurre maleŋ: pe wuti iye tic mo matek.
Gityer me nino madit me pwoyo kac
(Levi 23.15-22)
26-"I kom nino me tyero cam me wi mwaka, ma wukelo iye gityer me moko kwon kai manyen bot Rwot i ninowu madit me kwero agikki cabit abiro, wubibedo iye ki gurre maleŋ. Pe wuti iye tic mo matek, 27ento wutyer iye gitum awaŋa, gin ma ŋwece kur me yo mo cwiny Rwot: litino twoni aryo, nyok romo acel, ki litino nyogi romi abiro ma ditogi mwaka acel acel; 28kacel ki gityer me moko kwon mapwotte ma girubo ki moo. Wumi ma romo agwata adek pi twon acel acel, agwata aryo pi nyok romo, 29ki agwata acel pi latin romo acel acel. 30Wubityero bene nyok dyel acel pi kwanyo bal ki i komwu. 31Wubityerogi kacel ki gityer amata mutikogi kun wumedo ki gitum awaŋa me nino ducu. Wunen ni komgi pe ki mwonyo.


2 Tekwaro 27
Loc pa Yocam
(2 Luker 15.32-38)
1Yocam ocamo ker ma mwaka me ditte pyeraryo wiye abic, ci obedo ka loc i Jerucalem pi mwaka apar wiye abicel. Nyiŋ minne Yeruca ma nya pa Jadok. 2En obedo ka tiyo gin ma nen atir i waŋ Rwot, kun lubo gin ducu ma yam wonne Ujia otiyo, ento pe obedo calo en pien pe omedo ki donyo i ot pa Rwot. Ento onoŋo lwak pud gimedde ki timgi maraco. 3En ogero doggola ma malo me ot pa Rwot, ka dok obedo ka gedo i kom cel me Opel matek twatwal. 4Omedde ki gero gaŋi i lobo gotgot me Juda, ki cel gogo-gu ki odi matego ma ocudo malo i wi cere ma yadi dwoŋ iye. 5En olwenyo i kom kabaka pa jo Ammon ci oloyogi, jo Ammon gumiye ryal ma romo talanta miya acel i mwaka meno, ki naŋo guniya alip apar, ki cayiri guniya alip apar. Jo Ammon gubedo ka culo bote wel marom i mwaka me aryo ki me adekke. 6Yocam omedde odoko tek pien obedo ka lubo yo ma atir i nyim Rwot Lubaŋane. 7Lok kom Yocam mudoŋŋe ducu, ki mony ducu ma en olwenyo, ki kite ducu, nen, gityeko coyone i buk pa Luker me Icrael ki me Juda. 8En ocamo ker ma mwaka me ditte pyeraryo wiye abic, ci obedo ka loc i Jerucalem pi mwaka apar wiye abicel. 9Yocam oto, oywe kacel ki kwarine, ci giyike i gaŋ kal pa Daudi, Wode Akaj aye oleyo ka tyene.


Wel 2
Gony pa kaka acel acel ki lutel wigi
1Rwot owaco bot Moses ki Aron ni, 2"Jo Icrael gibiguro kemagi ŋat acel acel i te benderane, kun gitye ki lanyut me odi pa kwarogi; gibiguro kemagi kun doggi tiko kema me rwatte tuŋŋi ki tuŋŋi ducu. 3Jo ma biguro kemagi yo tuŋ wokceŋ, ka ma ceŋ tuc ki iye-ni, gibibedo jo ma i te bendera pa Juda, kun gilubo buca monygi; latel wi jo pa Juda aye Nakucon ma wod pa Aminadab, 4ma gikwano wel dano ma i buca monnye oromo alip pyerabiro wiye aŋwen, ki miya abicel. 5Jo ma biguro kemagi ma cok kwede gibibedo kaka pa Icakar; latel wi jo pa Icakar aye Natanel ma wod pa Jura, 6ma gikwano wel dano ma i buca monnye oromo alip pyerabic wiye aŋwen ki miya aŋwen. 7Ka dok kaka pa Jabulon; latel wi jo pa Jabulon aye Eliab ma wod pa Kelon, 8ma gikwano wel dano ma i buca monnye oromo alip pyerabic wiye abiro, ki miya aŋwen. 9Wel jo ducu ma i gony pa Juda, i bucagi, oromo alip miya acel ki pyeraboro wiye aŋwen, ki miya aŋwen. Ka wot ocakke, gin aye gibitelo yo.
10"Ki yo tuŋ acuc en aye bendera me gony pa jo pa Reuben bicuŋ iye, kun gilubo buca monygi; latel wi jo pa Reuben aye Elijur ma wod pa Cedeur, 11ma gikwano Wel dano ma i buca monnye oromo alip pyeraŋwen wiye abicel, ki miya abic. 12Jo ma biguro kemagi ma cok kwede gibibedo kaka pa Cimeon; latel wi jo pa Cimeon aye Celumiel ma wod pa Juricadai, 13ma gikwano Wel dano ma i buca monnye oromo alip pyerabic wiye aboŋwen ki miya adek. 14Ka dok kaka pa Gad; latel wi jo pa Gad aye Eliacap wod pa Reuel, 15ma gikwano wel dano ma i buca monnye oromo alip pyeraŋwen wiye abic, ki miya abicel ki pyerabic. 16Wel jo ducu ma i gony pa Reuben, i bucagi, oromo alip miya acel ki pyerabic wiye acel, ki miya aŋwen ki pyerabic. Ka wot cakke, gin aye gibimol me aryone.
17"Lacen kema me rwatte bicako wot, kacel ki gony pa jo Levi, i dye gony ducu. Kit ma giguro ki kemagi gibicako wotgi kikore kit meno, kun dul acel acel tye ki kabedone, kun gilubbe aluba bendera ki bendera.
18"Ki yo tuŋ potoceŋ bendera pa jo Epraim bicuŋ iye, kun gilubo buca monygi; latel wi jo pa Epraim aye Elicama ma wod pa Amikud, 19ma gikwano wel dano ma i buca monnye oromo alip pyeraŋwen, ki miya aŋwen. 20Jo ma biguro kemagi ma cok kwede gibibedo kaka pa Manace; latel wi jo pa Manace aye Gamaliel ma wod pa Pedajur, 21ma gikwano wel dano ma i buca monnye oromo alip pyeradek wiye aryo, ki miya aryo. 22Ka dok kaka pa Benjamin; latel wi jo pa Benjamin aye Abidan ma wod pa Gideoni, 23ma gikwano wel dano ma i buca monnye oromo alip pyeradek wiye abic, ki miya aŋwen. 24Wel jo ducu ma i gony pa Epraim, i bucagi, oromo alip miya acel ki aboro, ki miya acel. Gin gibimol me adekke.
25"Ki yo tuŋ acam bendera pa jo pa Dan bicuŋ iye, kun gilubo buca monygi; latel wi jo pa Dan aye Akiejer ma wod pa Amicadai, 26ma gikwano wel dano ma i buca monnye oromo alip pyerabicel wiye aryo, ki miya abiro. 27Jo ma biguro kemagi ma cok kwede gibibedo kaka pa Acer; latel wi jo pa Acer en aye Pagiel ma wod pa Okoran, 28ma gikwano wel dano ma i buca monnye oromo alip pyeraŋwen wiye acel, ki miya abic. 29Ka dok kaka pa Naputali; latel wi jo pa Naputali aye Akira ma wod pa Enan, 30ma gikwano wel dano ma i buca monnye oromo alip pyerabic wiye adek, ki miya abicel. 31Wel jo ducu ma i gony pa Dan oromo alip miya acel ki pyerabic wiye abiro, ki miya abicel. Gin gibimol me agikkine, kun gilubbe aluba bendera ki bendera."
32Meno aye jo Icrael kit ma gikwanogi kwede, kun lubo dog odi pa kwarogi; jo ducu ma i gonygi ducu ma gikwanogi i buca monygi onoŋo guromo alip miya abicel ki adek, ki miya abic ki pyerabic noŋo. 33Ento jo pa Levi pe gikwano i kom jo Icrael, macalo Rwot onoŋo ociko ki Moses.
34Jo Icrael yam gutiyo kit meno.
Kit ma Rwot con ociko ki Moses ducu, guguro kemagi kit meno i te benderagi, gucako wot bene gumol kit meno, ŋat acel acel ki doggolane, macalo dog odi pa kwarogi tye kwede.


Daniel 3
Lubaŋa olaro Cadrak, Mecak ki Abednego ki i mac mutwak malyet
1Kabaka Nebukadnejar otiyo cal lubaŋa ki jabu; borre obedo futi pyeraboŋwen ki lacce futi aboŋwen Ci ocibo ocuŋ i bar me Dura, i lobo Babilon. 2Cutcut kabaka Nebukadnejar ocwalo lok me lwoŋo luloyo madoŋo, ludito pa lwak, ki luloc me dul lobo mapatpat, lumi-tam, lugwok-lim, luŋolkop madito ki matino, ki ludito ducu me dul lobo mapatpat, gubin ka kwero cal lubaŋa ma kabaka Nebukadnejar yam otiyo ocibo ocuŋ likuŋ-ŋi. 3Lacen luloyo madoŋo, ludito pa lwak, ki luloc me dul lobo mapatpat, lumitam, lugwok-lim, luŋolkop madito ki matino, ki ludito ducu me dul lobo mapatpat gucokke kacel ka kwero cal lubaŋa ma kabaka Nebukadnejar otiyo ci ocibo ocuŋ likuŋ-ŋi; ci gin ducu gucuŋ i nyim cal lubaŋa ma Nebukadnejar ocibo-ni. 4Gicwalo kwena ki lok ma winnye maloŋo bot lwak ducu ni, "Wun lwak me rok ducu, ki rok ducu mapatpat, gicikowu ducu ni, 5ka wuwinyo bila nyo obute okok, lwere ma gikuto, opuk, aduŋu, naŋa ki nyamulere-gu, ki kit wer ducu ma gigoyo, myero wun ducu wuryebbe piny wuwor cal lubaŋa man me jabu ma kabaka Nebukadnejar otiyo ci ocibo ocuŋ likuŋ-ŋi. 6Doŋ ŋat mo ma pe biryebbe piny ka woro cal lubaŋa man, gibimake woko oyot gibole i ruk mac mukur malyet-ti." 7Pi meno, i kare ma lwak me rok ducu guwinyo koko bila, koko nyamulere, ki koko opuk, ki aduŋu, naŋa, obute, ki kit wer ducu mapatpat ma gigoyo agoya, ci lwak me rok mapol, rok ducu mapatpat, ki jo ma loko leb mapatpat ducu guryebbe piny guworo cal lubaŋa me jabu ma kaba ka Nebukadnejar otiyo ci ocibo ocuŋ likuŋ-ŋi.
8I kare meno jo Kaldaya mogo ma onoŋo gitye ki tam maraco gutyerre ka maleŋ, gucako doto Lujudaya. 9Guwaco bot Nebukadnejar ni, "In kabaka myero ibed kwo nakanaka! 10In kabaka, onoŋo doŋ ityeko keto cik ni, ka dano ducu guwinyo koko bila, koko nyamulere, ki koko opuk, ki aduŋu, naŋa, obute, ki kit wer ducu mapatpat ma gigoyo agoya, ci guryebbe piny ka woro cal lubaŋa me jabu; 11doŋ ka dano mo pe biryebbe piny ka worone, gibimake woko oyot gibole woko i ruk mac mukur malyet-ti. 12Ento tye Lujudaya magi, Cadrak, Mecak ki Abednego ma iyerogi iketogi me bedo ludito ma loyo lwak dok ma neno lok ducu ma timme i lobo Babilon. Ai kabaka, jo magi adek-ki pe gilubo cikki wacel. Pe giworo lubaŋani, dok bene pe giworo cal lubaŋa me jabu ma itiyo ci ici bo ocuŋ likuŋ-ŋi."
13Cutcut kiniga omako Nebukadnejar woko, omiyo ociko ki keccwiny ni myero gicikel Cadrak, Mecak ki Abednego koŋ bote. Ci gicito gikelo jo magi adek-ki i nyim kabaka. 14Ci cutcut Nebukadnejar openyogi ni, "Lok ma gititta-ni mono ada, ni, wun Cadrak ki Mecak ka Abednego, pe wuworo lubaŋana, dok bene pe wuworo cal lubaŋa me jabu ma an aye atiyo ci acibo ocuŋ Iikun-ni? 15Ka ce kombeddi doŋ wuwinyo koko bila, ki koko nyamulere, ki koko opuk, ki aduŋu, naŋa, obute ki kit wer mapatpat ma gigoyogi agoya, ka wuyubbe dok wuye me ryebbe piny ka woro cal lubaŋa man ma an aye atiyo-ni, ci noŋo ber adada; ento ka ce pe wuworo, ci gibimakowu oyotoyot laboŋo galle, gibolowu woko i ruk mac mukur malyet-ti; ci lubaŋa mene ma bilarowu kwanyowu woko ki i ciŋa-ni?"
16Pi meno, Cadrak, Mecak ki Abednego gugamo lok gudok iye ki kabaka ni, "Ai Nebukadnejar, pe wamito walok boti gin mo pi lok man. 17Ka lok doŋ tye kumeno, ci Lubaŋawa ma waworo-ni bitwero larowa ki i ruk mac mukur malyet-ti; dok en bene bilarowa kwanyowa woko ki i ciŋi, in kabaka. 18Ento ka ce pe, myero in kabaka iŋe maber ni, wan pe wabiworo lubaŋani dok pe wabiworo cal lubaŋa me jabu ma itiyo ci ici bo Ocuŋ likuŋ-ŋi."
19Cutcut akemo mager omako Nebukadnejar woko, omiyo waŋe bene olokke wo ko mapat i kom Cadrak, Mecak ki Abednego. Oyotoyot ociko ni gimed mac olyetti tyen abiro kulu makato kit munoŋo lyet kwede wi ati ca. 20Ka doŋ ociko jo mogo ma gin twoni oteka ma gitye i dul monnye ni gutwe Cadrak, Mecak ki Abednego woko, ci gubolgi i ruk mac mukur malyet. 21Ci gutweyo jo-nu woko ma onoŋo gitye ki ginaruka magi i komgi, jor, kanyi, tok me wigi, ki boŋŋigi mu kene ducu, gibologi kwede woko ducu i ruk mac mukur malyet-ti. 22Cik pa kaba ka onoŋo obedo gwa matek, ki ruk mac bene onoŋo doŋ odoko lyet matek, ma leb macce ma lyel bene oneko jo meno ma gutero Cadrak, Mecak ki Abednego ka bologi woko i mac. 23Jo magi adek-ki, Cadrak, Mecak ki Abednego, gibologi gupoto wa i dye ruk mac ma doŋ gitweyogi woko gulugulu.
24Lacen kabaka Nebukadnejar obedo ki ur madit omiyo oa malo oyotoyot, Ci openyo lumi-tamme ni, "Pe wabolo jo adek i mac ma onoŋo doŋ gitweyogi woko?" Gudokke iye ni, "Ada, kabaka, iloko kakare." 25Kabaka dok ogamo kun wacci, "Ento kombeddi atye ka neno jo aŋwen ma pe gitweyogi gitye ka wot awota i dye mac, kun mac bene pe waŋogi; dok aneno dano me aŋwenne-ni nen calo lubaŋa mo."
26Ci Nebukadnejar obino onyiko cok ki doggola me kabedo ka ma ruk mac tye ka lye iye-ni, ci owacci, "Cadrak, Mecak ki Abednego, wun lutic pa Lubaŋa Mamalo Twal, wukatti woko, wubin kany!" Cutcut Cadrak, Mecak ki Abednego gukatti woko ki i mac. 27Ci luloyo madoŋo, ki ludito pa lwak, ki luloc me dul lobo mapatpat kacel ki lumi-tam pa kaba ka gucokke kacel, ci guneno ni mac pe owaŋo jo-nu; yer wigi mo ma mac oroyo pe tye, ginarukagi bene mac pe ogudo, dok ŋwec mac bene obedo pe i komgi. 28Mumiyo Nebukadnejar otuggi wacci, "Gipwo Lubaŋa pa Cadrak, ki Mecak ka Abednego ma ocwalo lamalaika ci olaro luticce woko, ma gigeno en, ma gubalo bene cik pa kabaka woko, gudyero kwogi me to ma ka woro lubaŋa mo ata ma pe Lubaŋagi kikome. 29Pi meno doŋ aketo cik kombeddi ni, Lwak me rok ducu nyo rok ducu mapatpat, nyo leb mo ma biloko lok mo marac i kom Lubaŋa pa Cadrak, Mecak ki Abednego gibiŋidogi wo ko matitino, ki odigi bene gibimuko woko doŋ obur; pien doŋ pe tye lubaŋa mo mukene ma twero laro dano kit man." 30Mumiyo kabaka ocako medo rwom me tic pa Cadrak, Mecak ki Abednego i lobo Babilon.


Lulevi 3
Gityer me lakwecwiny
(Levi 7.11-18)
1"Ka dano mo tyero gitum me gityer lakwecwiny, ka tyero lim ma okwanyo ki i kin dyaŋi, ma twon nyo ma roya, en bityero i nyim Rwot ma kome pe ki mwonyo. 2En biketo ciŋe i wi gityerre, ci bineko i doggola kema me rwatte; awobe pa Aron ma gin aye ajwagi gibicoro remo i kom keno tyer kun rumo kome ducu. 3En bityero gityer ma giwaŋo ki mac bot Rwot ma okwanyo ki i kom gitum meno me gityer lakwecwiny, en aye dwolo ma oumo jam iye, ki dwolo ducu ma tye i kom jam iye, 4ki olaŋ aryo ducu ki dwolo ma tye i komgi ma tye i pyere, ki okene ki i kom cwiny, ma en bi kwanyo woko kacel ki olaŋ aryo. 5Awobe pa Aron biwaŋo i wi keno tyer i wi gitum awaŋa ma tye i wi yen ma i mac; en aye gityer ma giwaŋo ki mac, gin ma ŋwece kur me yomo cwiny Rwot.
6"Ka gityerre bot Rwot me gityer lakwecwiny obedo lim ma okwanyo ki i kin romi, ma nyok nyo ma bwoŋ romo, en bityero ma kome pe ki mwonyo. 7Ka en tyero latin romo me gityerre, en bityero i nyim Rwot, 8biketo ciŋe i wi gityerre, ka doŋ neko woko i nyim kema me rwatte; ci awobe pa Aron gibicoro remone i kom keno tyer kun rumo kome ducu. 9Lacen en bityero gityer ma giwaŋo ki mac bot Rwot ma okwanyo ki i kom gitum meno me gityer lakwecwiny, en aye dwolone, ki moo yibe oluu, kun giŋolo cok ki i oguro cogo ŋeye, ki dwolo ma oumo jam iye, 10ki olaŋ aryo ducu, ki dwolo ma tye i komgi ma tye i pyere, ki okene ma i kom cwiny ma en bikwanyo woko kacel ki olaŋ aryo. 11Ci ajwaka biwaŋo woko i wi keno tyer, obed cam ma gityero ki mac bot Rwot.
12"Ka ce gityerre obedo dyel, en bityero i nyim Rwot, 13biketo ciŋe i wiye, ka doŋ neko woko i nyim kema me rwatte; awobe pa Aron gibicoro remone i kom keno tyer rumo kome ducu. 14Lacen en bityero jami magi ma okwanyo ki i kome gubed gityer ma giwaŋo ki mac bot Rwot, en aye dwolo ma oumo jam iye, ki dwolo ducu ma i kom jam iye, 15ki olaŋ aryo ducu, ki dwolo ma i komgi ma tye i pyere, ki okene ma i kom cwiny ma en bikwanyo woko kacel ki olaŋ aryo. 16Ajwaka biwaŋogi i wi keno tyer obed cam ma gityero ki mac, ma ŋwece kur. Dwolo ducu bedo pa Rwot. 17Bibedo cik matwal nio wa i kare pa likwayowu ducu, wa i kabedo ma wubedo iye ducu, ni, pe wucam dwolo nyo remo."


Lulevi 5:2
2Nyo ka dano mo ogudo kom gin ma gikwero, kadi bed kom lee tim ma keni muto, ma gikwero; nyo kom lee ma paco ma keni muto, ma gikwero, nyo kom gin ma nya ma corre limuk ma keni muto, ma gikwero, kun pe oŋeyo, en bene odoko keni, noŋo otiŋo alii.


Wel 4
Tic pa Lulevi
1Rwot owaco bot Moses ki Aron ni, 2"Kwan wellikwayo pa Kokat ma i kin likwayo pa Levi, kun ilubo doggolagi ki dog odi pa kwarogi, 3cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic pi tiyo tic ma i kema me rwatte. 4Man aye tic ma likwayo pa Kokat gibitiyo i kema me rwatte: gibitic i kom jami maleŋ makato. 5Ka gony doŋ bicako wot, Aron ki awobene bidonyo i kema ka kwanyo boŋo kicika, ci giumo kwede canduk lok me caden. 6Ka dok gibiumo wiye ki laa dyel, lacen gibiyaro boŋo ma bulu i kom meno, ka doŋ gibirwako talle iye. 7Gibipeto boŋo ma bulu i kom meja me mugati me aketa i nyim Rwot, ka doŋ gibiketo caani i wiye, ki atabo me odok eceta, ki weer, ki cupa me onyo gityer amata; mugati ma gicano i nyim Rwot jwijwi bene obed i wiye. 8Lacen gibiyaro boŋo makwar i wiye, ci meno gibiumo ki laa dyel laumme, ka doŋ gibirwako talle iye. 9Ka dok gibikwanyo boŋo ma bulu, ci giumo ki okarmac, kacel ki laputte, ki magacce, ki caanine ki atabo moone ducu ma gitiyo kwede ticce; 10ci gibiboyo en ki jami ticce ducu ki laa dyel laumme, ka doŋ gibipyelo i wi tal latiŋŋe. 11Gibiyaro boŋo ma bulu i kom keno tyer me jabu, ka dok gibiumo kome ki gin ma gikwoyo ki laa dyel, ka doŋ gibirwako talle iye. 12Gibikwanyo jami tic ducu ma gitiyo kwedgi i kabedo maleŋ, gibiboyogi ducu ki boŋo ma bulu, ka doŋ gibiumogi ki gin ma gikwoyo ki laa dyel, ci gibipyelo i wi tal latingi. 13Gibijobo buru mac ma i keno me tyer woko, gibiyaro boŋo ma lamar lamar i wiye; 14ka dok gibiketo iye jami tic ducu me keno tyer, ma gitiyo kwede tic i kome, weer lawaŋ mac, gin lacob riŋo, akwaya latokke ki becen, jami tic ducu me keno tyer; ka dok gibiyaro i kome laa dyel laumme, lacen gibirwako talle. 15Ka Aron ki awobene doŋ gutyeko umo kabedo maleŋ ki jami ma i kabedo maleŋ ducu i kare ma giputo gony, lacen likwayo pa Kokat doŋ gibibino ka tiŋogi, ento pe gugud kom jami maleŋ ducu, wek pe guto. Magi aye jami me kema me rwatte ma likwayo pa Kokat gibitiŋo.
16"Eleajar wod pa Aron aye biloyo moo tara, ki odok eceta ma ŋwece kur, ki gityer me moko kwon me nino ducu, ki moo wir, kun dok loyo kom kema ducu ki lwak jami ducu ma bedo iye, en aye kabedo maleŋ kikome ki jami ticce."
17Rwot owaco bot Moses ki Aron ni, 18"Pe iwek doggola ducu me kaka pa jo pa Kokat guto gutum woko ki i kin jo pa Levi, 19ento ber itimgi kit man wek gubed makwo, ma pe guto i kare ma gibino cok ki jami maleŋ makato-ni: Aron ki awobene aye bidonyo ka nyutogi tic pa ŋat acel acel ki yec ma gibitiŋo, 20ento gin pe bidonyo iye ka neno kom jami maleŋ kadi matidi mo, wek pe guto."
21Rwot owaco bot Moses ni, 22"Kwan wellikwayo pa Gercon bene, kun ilubo doggolagi ki dog odi pa kwarogi; 23ibikwano welgi cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic pi tiyo tic i kom kema me rwatte. 24Man en aye dog tic ma doggola pa Gercon ducu gibitiyo, me tiyo tic ki me tino yec: 25gibitiŋo boŋo cuka me kema, ki kema me rwatte ki laum wiye, ki laa dyel ma giumo kwede wiye malo, 26ki boŋo cuka me aŋaba me rumo dyekal, ki boŋo laum doggaŋ me dyekal ma orumo kema ki keno tyer, ki lwak tol lacikgi, ki jami tic ducu ma gitiyo kwedgi iye; gibitiyo tic ducu ma mitte i kom jami magi. 27Tic pa likwayo pa Gercon ducu gibitiyo kit ma Aron ki awo bene gicikogi i kom jami ducu ma gibitinone, ki i kom gin ducu ma gibitiyone; dok in aye ibipoko yecgi ducu botgi me agwoka. 28Man en aye tic pa doggola ducu pa likwayo pa Gercon ki i kema me rwatte; dog ticgi bibedo i te loc pa Itamar wod pa ajwaka Aron.
29"Likwayo pa Merari ibikwano welgi kun ilubo doggolagi ki dog odi pa kwarogi; 30ibikwano welgi cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic pi tiyo tic i kema me rwatte. 31Magi aye gin ma gimiyo botgi me atiŋa, ma en aye ticgi ducu ki i kema me rwatte: lwak guti me kema, ki riine, ki lwak wirre ki lwak tedi tere, 32ki wir ducu ma orumo dyekal, ki tedi tergi ducu, ki lwak teke lagurgi ki tol lacikgi, ki lwak jami ticgi ducu ki gin ma okemo tic ducu. Ibipoko botgijami ma gimito ni gutiŋ kun inyuto ki nyiŋgi. 33Man aye tic pa doggola ducu pa likwayo pa Merari, en aye dog ticgi ducu ki i kema me rwatte; bibedo i te loc pa Itamar wod pa ajwaka Aron."
34Moses ki Aron ki lutel wi lwak gukwano wel likwayo pa Kokat, kun lubo doggolagi ki dog odi pa kwarogi, 35cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic, pi tiyo tic i kema me rwatte; 36welgi ma gikwano kun lubo doggolagi oromo alip aryo, ki miya abiro ki pyerabic. 37Meno aye wel doggola ducu pa jo pa Kokat, jo ducu ma gutiyo tic i kema me rwatte, ma Moses ki Aron gukwano welgi, macalo Rwot ociko ki i dog Moses.
38Man wel likwayo pa Gercon ma gikwano welgi kun lubo doggolagi ki dog odi pa kwarogi, 39cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic, pi tiyo tic i kema me rwatte; 40welgi ma gikwano kun lubo doggolagi oromo alip aryo, ki miya abicel ki pyeradek. 41Meno aye Wel doggola ducu pa likwayo pa Gercon, jo ducu ma gutiyo tic i kema me rwatte, ma Moses ki Aron gukwano welgi, macalo Rwot ociko ki i dog Moses.
42Man wel likwayo pa Merari ma gikwano welgi kun lubo doggolagi ki dog odi pa kwarogi, 43cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic, pi tiyo tic i kema me rwatte: 44welgi ma gikwano kun lubo doggolagi oromo alip adek, ki miya aryo. 45Meno aye jo me doggola pa likwayo pa Merari ma gikwanogi, ma Moses ki Aron gukwano welgi, macalo Rwot ociko ki i dog Moses.
46Jo ducu ki i kin jo pa Levi ma gikwano welgi, ma Moses ki Aron ki lutel wi Icrael gukwanogi kun lubo doggolagi ki dog odi pa kwarogi 47cakke ki i kom jo ma ditogi romo mwaka pyeradek o wa i kom jo ma ditogi romo mwaka pyerabic, jo ducu ma giromo donyo i dog tic pi tiyo tic mapatpat ki pi tiŋo yec i kema me rwatte 48jo ma i kingi ma gikwano welgi guromo alip aboro, ki miya abic ki pyeraboro. 49Macalo Rwot yam ociko kun wok ki i dog Moses ci gimiyogi ticgi kit meno, ŋat acel acel i dog ticce me tiyo tic nyo me tiŋo yec; gikwano welgi kit meno, macalo Rwot ociko ki Moses.


Ejekiel 7
Kare me agik doŋ cok
1Rwot oloko kweda. 2En owacci, "Wod pa dano, an a Rwot Lubaŋa doŋ awaco bot lobo pa jo Icrael kuman ni, Agik! Agik doŋ obino woko i kom twok lobo aŋwen.
3"Jo Icrael, agik doŋ obino woko i komwu; abitoyo kinigana woko i komwu, pien abiŋolo kop i komwu kun poro kit gin ma wun wutimo. Dok bene abiketo can i komwu pi gin me kwer ducu ma wutimo. 4Pe doŋ abiparo piwu, kica doŋ pe bimaka i komwu. Ento abiketo can i komwu pi kit gin ducu ma wutimo, gin me kwer ma wumedde ki timogi-ni. Meno doŋ bimiyo wuŋeyo ni an aye a Rwot."
5Rwot Lubaŋa owaco kuman ni, "Can me to-paco bibino i komwu kun lubbe aluba i ne lawote cutcut. 6Agik doŋ obino, doŋ oo; doŋ otyeko corre woko i komwu. Nen, tye ka bino. 7Agik man bino piwu wun jo ma wubedo i lobo man; kare bene doŋ oromo, nino me woo me lweny doŋ cok, pe nino me yomcwiny ma wuwo kwede i waŋ jogi ma tye i wi godi. 8Kombeddi doŋ acok toyo akemona woko i komwu, kun atoyo kinigana i komwu, dok bene abiŋolo kop i komwu kun lubo kit gin ducu ma wutimo. Abiketo can i komwu pi gin me kwer ducu ma wutimo. 9Pe doŋ abiparo piwu, kica doŋ pe bimaka i komwu. Ento abiketo can i komwu pi kit gin ducu ma wutimo, gin me kwer ma wumedde ki timogi-ni. Meno doŋ bimiyo wuŋeyo ni an aye a Rwot, ma apwodowu-ni.
10"Nen, nino tye ka bino! Topinywu doŋ obino woko. Tim bwami tye ka medde ameda, ki wakke bene doŋ omedde adada. 11Tim bwami doŋ onya omedde odoko odoo me tim maraco; doŋ ŋat mo pe bidoŋ ki i kin lutim maraco, kadi jami mabup ma gitye kwede, nyo lonyogi; dok bene dano mo madit pe bibedo tye i kingi. 12Kare doŋ oo, nino doŋ onyiko cok. Lawil jami myero cwinye pe obed yom, kadi lacat jami bene pe myero obed ki kumo, pien akemo pa Lubaŋa bipoto i komgi ducu maromrom. 13Lacat-wil doŋ pe bitwero dwoko jami ma yam en ocato-ni cen bote, ma noŋo en pud tye kwo. Pien akemo pa Lubaŋa bipoto i kom lwakgi ducu maromrom, pe bidok cen; dok ŋat ma bigwoko kwone pe pien gin ducu gubalo.
14"Gukuto tum, gin ducu doŋ gitye ka yubbe. Ento ŋat mo pe ma cito ka lweny, pien akemo pa Rwot opoto i kom lwakgi ducu maromrom. 15Lweny tye woko i dye gudo, two gemo ki kec tye i ot. Ŋat ma tye i tim gibineko woko ki pala lucwan; ki ŋat ma tye i gaŋ, kec ki two gemo bineko woko. 16Jo mogo ma gubwot gibilaro wi godi calo akuri me nota, ma gin ducu gibicur pi balgi. 17Ciŋ dano acel acel bidoko goro, ki coŋgi bene bimyel amyela calo pii ma milamila limakmak. 18Gibiruko boŋo cola i pyergi, ki lworo madwoŋ bimakogi; lewic bimakogi ducu, gin ducu gibilyelo wigi woko. 19Gibibolo ryalgi ki jabugi woko i dye gudo macalo gin ma pe leŋ, pien ryal ki jabu pe twero larogi i nino ma Rwot bionyo iye kinigane i komgi. Pe gibitiyo kwede me cobo mitigi, dok bene pe gibimiyo igi yen kwede. Ryal kijabu aye omiyo gupoto i bal. 20Yam onoŋo gubedo ka wakke pi ginarukagi me deyo ma giruko pi nyuto ditogi mamwa-ni, dok gutiyo kwede me yubo cal lubaŋagi me kwer ma giraco atika-ni. Meno aye gin mumiyo Rwot biloko lonyogi doko gin ma pe leŋ botgi.
21"Abimiyo lurok yakogi woko," man Rwot ma owaco, "dok abimiyo lutim maraco ma tye i lobo yako jamigi ki lonyogi woko bene liweŋ, ci gibipyedo woko bene. 22Abiloko waŋa cen pe anenogi, wek gin gigi gupyed kabedona maleŋ twatwal-li: luyak bene gibidonyo iye ci gipyedo, ci gibiweko doŋ obur.
23"Lobo opoŋ ki nek ki gaŋi-gu ducu opoŋ ki tim bwami. 24Abikelo rok ma giraco makato ducu kany me leyo odigi me bedo iye. Abigiko tek me wakkegi woko ki kabedogi maleŋ-gu ducu gibipyedo woko. 25Ka remcwiny obino, cigibiyenyo kuc, ento pe gibimedo ki noŋone wacel. 26Can me to-paco bibino i komgi, kun lubbe aluba i ŋe lawote cutcut, ki ani bene bilubo lawote. Gibiyenyo ginanyuta ki bot lunebi kwe; ajwagi doŋ pe gibibedo ki kit gin mo ma myero gupwony ki dano, ki ludoŋo bene pe gibibedo ki tam mo ma myero gumi bot dano. 27Kabaka bikumo, rwot genne birwenyo woko, ki lwak bene komgi bimyel ki lworo madwoŋ. Abitimogi kun lubo kit timgi, abiŋolo kop i komgi kun lubo kit ma gin kikomgi giŋolo kwede kop i kom jo mukene. Man bimiyo giŋeyo ni an aye a Rwot."


Latitlok 12:5
5Dano tye ki lworo bene pi gin ma tye malo, ki pi gin marac ma twero poto i komgi; ki yat yaa bene tye ka turu, ocene tye ka lak alaka ento dano pe doŋ tye ki miti mo; pien dano cito gire i gaŋŋe ka ma ecibedo iye matwal, kun jo ma tye ki kumo giwoto i yo gudo.